open-index/open-wikipedia-markdown huggingface dataset:
പുനലൂർ രാജൻ

കേരളത്തിലെ ഒരു പ്രശസ്തനായ ഫോട്ടോഗ്രാഫറാണ് **പുനലൂർ രാജൻ** (ജനനം : 1939 ആഗസ്റ്റ് 31 .  മരണം: 15 ആഗസ്റ്റ് 2020). . പുനലൂർ രാജൻ പകർത്തിയ, സാഹിത്യ, സിനിമ, രാഷ്ട്രീയ, സാംസ്‌കാരിക രംഗങ്ങളിൽ പ്രവർത്തിച്ചിരുന്ന പ്രമുഖരുടെ വ്യക്തിചിത്രങ്ങൾ പ്രസിദ്ധങ്ങളാണ്. 

## ജീവിതരേഖ
1939 ആഗസ്റ്റ് 31ന് കൊല്ലം ജില്ലയിലെ ശൂരനാട് വടക്കേമുറിയിൽ പുത്തൻവിളയിൽ പരേതരായ എം ശ്രീധരൻ ചാന്നാരുടെയും വള്ളിക്കുന്ന വില്ലേജിൽ ഇലിപ്പക്കുളത്ത് പുലത്തറയിൽ ഈശ്വരി ചാന്നാട്ടിയുടെയും  മകനായി ജനിച്ചു. മുത്തച്ഛൻ മാധവനാശാന്റെ ഇടമായ പത്തനാപുരത്തെ പുനലൂർ ഹൈസ്‌കൂളിൽ പഠനം. മാതൃഭൂമി, ജനയുഗം വാരികകളിലെ ബാലപംക്തിയിൽ ലേഖനങ്ങളും കവിതകളും പ്രസിദ്ധീകരിച്ചു. 

സ്‌കൂൾ വിദ്യാഭ്യാസത്തിനുശേഷം മാവേലിക്കര രവിവർമ്മ ആർട്ട്‌സ്‌ സ്‌കൂളിൽ ചേർന്നു പഠിച്ചു പെയിന്റിംഗിൽ ഡിപ്ലോമ നേടി.

റഷ്യയിലെ മോസ്‌ക്കോ സ്‌റ്റേറ്റ്‌ യൂണിവേഴ്‌സിറ്റിയിലും മോസ്‌ക്കോവിലെ സ്‌റ്റേറ്റ്‌ ഇൻസ്‌റ്റിറ്റ്യൂട്ട്‌ ഓഫ്‌ സിനിമട്ടോഗ്രാഫിയും പഠിച്ചു. സിനിമട്ടോഗ്രാഫിയിൽ പരിശീലനം നേടിയെങ്കിലും സിനിമാലോകത്തിലേക്കു പോയില്ല. കോഴിക്കോട്‌ മെഡിക്കൽ കോളേജിൽ ആർട്ടിസ്‌റ്റ്‌ ഫോട്ടോ ഗ്രാഫറായി പ്രവർത്തിച്ചു.

സോവിയറ്റുയൂണിയന്റെ മിക്കരാജ്യങ്ങളിലും-പടിഞ്ഞാറൻ യൂറോപ്യൻ രാജ്യങ്ങളിൽ അനേക ഇടങ്ങളിലും സഞ്ചരിച്ചിട്ടുണ്ട്.

കോഴിക്കോട് തിരുവണ്ണൂരിലായിരുന്നു താമസം.
15 ആഗസ്റ്റ് 2020 ന് നിര്യാതനായി. 

## കൃതികൾ

# ബഷീർ 100 ചിത്രങ്ങൾ
# മഹായുദ്ധത്തിന്റെ മുറിപ്പാടുകൾ - യാത്രാക്കുറിപ്പുകൾ
# ബഷീർ - ഓർമ്മയ്ക്കപ്പുറം
# എം.ടി.യുടെ കാലം
# ഓർമ്മച്ഛായ

## പുരസ്‌ക്കാരങ്ങൾ

മഹായുദ്ധത്തിന്റെ മുറിപ്പാടുകൾ എന്ന ചിത്രത്തിന് 1983-ൽ സോവിയറ്റ് ലാന്റ് നെഹ്രു പുരസ്‌ക്കാരം ലഭിച്ചു.

## കൊച്ചി-മുസിരിസ് ബിനാലെ 2014
കൊച്ചി - മുസിരിസ് ബിനലെ 2014 ൽ ചിത്രങ്ങൾ പ്രദർശിപ്പിച്ചിട്ടുണ്ട്.
## അവലംബം

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:ഓഗസ്റ്റിൽ ജനിച്ചവർ
വർഗ്ഗം:കൊച്ചി-മുസിരിസ് ബിനാലെ 2014
മകാരം മാത്യു

‘മ’കാരത്തിൽ ആരംഭിക്കുന്ന അനേകം വാക്കുകൾ  തുടർച്ചയായി  ഉപയോഗിച്ചു നടത്തുന്ന പ്രഭാഷണങ്ങളിലൂടെ ശ്രദ്ധേയനായ വ്യക്തിയാണു് **മകാരം മാത്യു**.

## ജീവിതരേഖ
ഇടുക്കി ജില്ലയിൽ നിന്നും കണ്ണൂരിലേക്ക് കുടിയേറിയ വർക്കി, ബിജിത്ത എന്നിവരുടെ മകൻ. ചുങ്കക്കുന്ന് സ്വദേശിയായ കെ.വി. മത്തായി പിന്നീട് മകാരം മാത്യു എന്ന പേരിൽ അറിയപ്പെട്ടു. 2021 മേയ് 4-നു അന്തരിച്ചു.

## പ്രത്യേകതകൾ:
1987 മാർച്ച് 31 ന് തിരുവനന്തപുരത്തുവെച്ച് പൊതുവേദിയിൽ ‘മ’യുടെ പ്രകടനം ആദ്യമായി നടത്തി. അമേരിക്ക, ജർമ്മനി, ഗൾഫ് നാടുകൾ എന്നിവിടങ്ങളിലെല്ലാം സഞ്ചരിച്ച് ‘മ’യുടെ പ്രകടനം കാണിച്ചു. ഏത് വിഷയം നൽകിയാലും അതിനെക്കുറിച്ച് ‘മ’കാരത്തിൽ തുടങ്ങുന്ന വാക്കുകൾ ഉപയോഗിച്ച് സംസാരിക്കാൻ അദ്ദേഹത്തിന് കഴിയും. 500ൽ അധികം ഉദാഹരണങ്ങൾ നിരത്തിയിട്ട് തുടർച്ചയായി ഏഴ് മണിക്കൂർ പ്രസംഗിച്ചതിനാൽ ലിംകാ ബുക്ക് ഓഫ് റെക്കാഡ്സിൽ കടന്നു. അതുപോലെ തുടർച്ചയായ ‘മ’ ഉപയോഗിച്ച് സംസാരിച്ചതിന്റെ ഫലമായി ചാൻസലർ വേൾഡ് ഗിന്നസ് ബുക്കിൽ പേര് ചേർക്കപ്പെട്ടു.

## കൃതികൾ
‘മ’യിൽ ആരംഭിക്കുന്ന 2000 വാക്കുകൾ ഉള്ള ‘മാമലക്ക് മാനഭംഗം’ എന്ന ഖണ്ഡകാവ്യം ഉൾപ്പെടെ 13 കവിതകൾ അദ്ദേഹം എഴുതിയിട്ടുണ്ട്. മഹാത്മാ ഗാന്ധി, മദർ തെരേസ, മുഹമ്മദ് നബി, വൈക്കം മുഹമ്മദ് ബഷീർ, മാതാ അമൃതാനന്ദമയി എന്നിവരുടെ ജീവചരിത്രങ്ങൾ മകാരം മാത്യു, ‘മകാരത്തിൽ’ എഴുതിയിട്ടുണ്ട്.
## ജീവിതരേഖ
ഭാര്യ : ഏലിയാമ്മ,
മക്കൾ: മേഴ്സി, മനോജ് 
## അവലംബം:

*മാതൃഭൂമി കാഴ്ച 2012 ജൂൺ 21

വർഗ്ഗം:കേരളത്തിലെ പ്രഭാഷകർ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
ചക്ക്

right|thumb|സെയ്ഷെൽസിൽ ചക്കുപയോഗിച്ച് എണ്ണയാട്ടുന്നു
കൊപ്ര, എള്ള് തുടങ്ങിയവ ആട്ടി എണ്ണയുണ്ടാക്കാൻ കേരളത്തിലും മറ്റും പരമ്പരാഗതമായി ഉപയോഗിച്ചു വന്നിരുന്ന സംവിധാനമാണ് ചക്ക്. മരം കൊണ്ടു നിർമ്മിച്ച വലിയ ഒരു കുഴിയിൽ ഭാരമുള്ള കുഴ അമർത്തി തിരിച്ചാണ് എണ്ണ എടുക്കുന്നത്. കുഴ തിരിക്കാനായി കെട്ടിയ വലിയ തണ്ടിൽ കാളകളെ കെട്ടി ചുറ്റും നടത്തിച്ചാണ് ഇത് പ്രവർത്തിപ്പിക്കുന്നത്. ഇതുപോലുള്ള ഉപകരണങ്ങൾ ലോകത്തിന്റെ വിവിധഭാഗങ്ങളിൽ ഉപയോഗിച്ചിരുന്നു. 

ആട്ടുകല്ലിന്റെ ആകൃതിയിലുള്ള പാറയിൽ കൊത്തിയെടുത്ത ഭാഗവും അരകല്ലിനു പകരം ഉലക്ക പോലുള്ള ഒന്നാണ് ഉപയോഗിക്കുന്നത്. പൂവണം എന്ന മരമാണ് ഇതിന് ഉപയോഗിക്കുന്നത്. ഉലക്കയാണ് തിരിക്കുന്നത്. ആട്ടുകല്ലിന്റെ ആകൃതിയിലുള്ള ഭാഗത്ത് എണ്ണ എടുക്കേണ്ട സാധനങ്ങൾ ഇട്ടുകൊടുക്കുന്നു. ചക്ക് ആട്ടുമ്പോൾ ഇട്ട നാളികേരം ചതഞ്ഞ് അരഞ്ഞ് എണ്ണ ചക്കിന്റെ വശത്തുള്ള ദ്വാരത്തിലൂടെ പുറത്തുവരുന്നത് ശേഖരിക്കുന്നു.
ചക്കിന്റെ മുകളിലെ മേൽപ്പുരയ്ക്ക് ‘’’ആലത്തട്ടി’’’ എന്നു പറയും. ഉലക്കയിൽ നിന്ന് നീണ്ടു നിൽക്കുന്ന പലകയുടെ അറ്റത്താണ് മൃഗങ്ങൾക്കുള്ള നുകം പിടിപ്പിക്കുന്നത്. പലക, ഉലക്കയിൽ പിടിപ്പിക്കുന്ന ഭാഗത്തെ ‘’’ഒട്ടകം’’’ എന്നാണ് പറയുന്നത്. ഉലക്കയുടെ അറ്റത്തുനിന്നും താഴേക്ക് ‘’കൊക്കിയും’’’ ഒട്ടകത്തിന് മുകളിലേക്ക് ‘’’കരിയലും’’’ ഉണ്ട്. 

കാളകളെയും കഴുതകളെയും കുതിരകളെയും മറ്റും ചക്ക് തിരിക്കാൻ പണ്ടുകാലത്ത് ഉപയോഗിച്ചിരുന്നു. യന്ത്രവൽക്കരണത്തോടെ ഈ രീതി ക്രമേണ അന്യം നിന്നു പോയി.

## ശൈലികൾ
*ചക്കിന് വച്ചത് കൊക്കിനു കൊണ്ടു
*ചക്കിനു ചുറ്റും നടക്കുന്ന കാളയെപ്പോലെ
*ചക്കളത്തിപ്പോരാട്ടം

## അവലംബം

വർഗ്ഗം:യന്ത്രങ്ങൾ
റേഡിയോ (ചലച്ചിത്രം)

ഉമ്മർ മുഹമ്മദ് സംവിധാനം ചെയ്ത് നിഷാൻ, ശ്രീജിത്ത് വിജയ്, തലൈവാസൽ വിജയ് എന്നിവർ പ്രധാനവേഷങ്ങളിൽ അഭിനയിക്കുന്ന ചിത്രമാണ് ***റേഡിയോ***. വിജയ് കമ്പൈൻസിന്റെ ബാനറിൽ എസ്.പി. പിള്ള ആണ് ഈ ചിത്രം നിർമ്മിക്കുന്നത്. നിസാം റാവുത്തറാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അവലംബം

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
യൂണിവേഴ്സിറ്റി കോളേജ്, തിരുവനന്തപുരം

**ഹിസ് ഹൈനസ് മഹാരാജാസ് യൂണിവേഴ്സിറ്റി കോളേജ്, തിരുവനന്തപുരം** (**UCT**) കേരള സർവ്വകലാശാലയുടെ ഭാഗമാണ്. 

## സ്ഥാനം
തിരുവനന്തപുരം നഗരത്തിന്റെ ഹൃദയഭാഗമായ പാളയത്താണ് കോളേജ് സ്ഥിതി ചെയ്യുന്നത്.

## ചരിത്രം
ഈ കലാലയം 1834-ൽ സ്വാതി തിരുനാൾ രാമവർമയുടെ കാലത്ത് നിർമ്മിക്കപ്പെട്ടതാണ്.

## അക്രഡിറ്റേഷൻ

## 
NAAC A Grade
## 

## പൂർവവിദ്യാർത്ഥികൾ
* കെ. ആർ. നാരായണൻ, ഇന്ത്യയുടെ മുൻ രാഷ്ട്രപതി
* രാജാ രവി വർമ, ലോകോത്തര ചിത്രകാരൻ
* സി. വി. രാമൻ പിള്ള, സാഹിത്യകാരൻ
* അയ്യപ്പപ്പണിക്കർ, കവിയും വിമർശകനും

## ഫാക്കൽറ്റി

## പ്രിൻസിപ്പലായിട്ടുള്ളവർ

## ചിത്രശാല

Image:College.jpg|യൂണിവേഴ്സിറ്റി കോളേജ്, തിരുവനന്തപുരം



## അവലംബം

* University College Trivandrum, webpage  at University of Kerala

## പുറത്തേയ്ക്കുള്ള കണ്ണികൾ

* University College Trivandrum, Official website 

## ഇവയും കാണുക
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
ത്വാരിഖ് അൽ-സുവൈദാൻ

പ്രശസ്തനായ ഒരു എഴുത്തുകാരനും പ്രഭാഷകനുമാണ് **ഡോ.താരിഖ് മുഹമ്മദ് അൽ സുവൈദാൻ** (അറബിക്: طارق محمد السويدان‎; ജനനം: നവംബർ 15, 1953). ത്വാരിഖ് സുവൈദാൻ എന്ന് അറിയപ്പെടുന്നു.

## ജീവിതരേഖ
1953-ൽ കുവൈത്തിൽ ജനിച്ചു. അമേരിക്കയിലെ പെൻസിൽവാനിയ സർവകലാശാലയിൽ നിന്ന് പെട്രോളിയം എഞ്ചിനീയറിംഗിൽ ബിരുദവും (1975) ഓക് ലഹോമയിലെ തെൽസാ യൂനിവേഴ്‌സിറ്റിയിൽ നിന്ന് അതേ വിഷയത്തിൽ മാസ്റ്റർ ബിരുദവും (1982) ഡോക്ടറേറ്റും (1990)കരസ്ഥമാക്കി.കുവൈത്തിലെ എണ്ണമന്ത്രാലയത്തിനു കീഴിൽ ഇൻസ്‌പെക്ടറായും ടെക്‌നിക്കൽ എജ്യൂക്കേഷൻ കോളേജിൽ അസി. പ്രെഫസറായും അമേരിക്കയിലേയും മലേഷ്യയിലേയും ചില കമ്പനികളുടെ ഡയറക്ടർ ബോർഡ് അംഗമായും സേവനമനുഷ്ഠിച്ചു. 1992 മുതൽ കുവൈത്തിലെ അൽ ഇബ്‌റാഅ ഗ്രൂപ്പിന്റെ തലവനാണ്.മാനേജ്‌മെന്റ് വിദഗ്ദ്ധൻ കൂടിയായ ഡോ.സുവൈദാൻ തത്സംബന്ധിയായ ഇരുപതോളം പുസ്തകങ്ങളും ഒരു ഡസനിലേറെ ഓഡിയോ- വീഡിയോ ആൽബങ്ങളും പ്രസിദ്ധപ്പെടുത്തുകയും ലോകത്തിന്റെ വിവിധ ഭാഗങ്ങളിൽ പ്രഭാഷണങ്ങൾ നടത്തുകയും ചെയ്തിട്ടുണ്ട. ഇസ്ലാമിക ചരിത്രവുമായി ബന്ധപ്പെട്ട് ഇരുപതിൽ പരം ദൃശ്യ-ശ്രാവ്യ പരിപാടികളുടെ നിർമാതാവാണ്.വിവിധ റേഡിയോ ടി.വി. ചാനലുകളിൽ ഇസ്ലാമിക ചരിത്രസംബന്ധിയായ ധാരാളം പരിപാടികൾ അദ്ദേഹം അവതരിപ്പിച്ചിട്ടുണ്ട്.ഗൾഫു നാടുകൾക്കു പുറമെ മലേഷ്യ,യൂറോപ്പ്, അമേരിക്ക, ആസ്ട്രേലിയ എന്നിവിടങ്ങളിലും ഒട്ടേറെ മാനേജ്‌മെന്റ് ട്രെയിനിംഗ് ക്ലാസുകൾ നടത്തിയിട്ടുള്ള ഡോ. സുവൈദാന്റെ കീഴിൽ അമ്പതിനായിരത്തിൽപരം ആളുകൾ പരിശീലനം നേടിയിട്ടുണ്ട്.

## അവലംബം


വർഗ്ഗം:ഇസ്ലാമികപണ്ഡിതർ
വർഗ്ഗം:1953-ൽ ജനിച്ചവർ
ക്ലെമൻസ് വോൺ മെറ്റർനിക്ക്

thumb|175px|right|പ്രിൻസ് മെറ്റർനിക്ക്

പത്തൊൻപതാം നൂറ്റാണ്ടിലെ ഒരു ഓസ്ട്രിയൻ രാഷ്ട്രീയനേതാവും തന്റെ കാലത്തെ ഏറ്റവും പ്രധാനപ്പെട്ട യൂറോപ്യൻ നയതന്ത്രജ്ഞന്മാരിൽ ഒരുവനും ആയിരുന്നു **പ്രിൻസ് ക്ലെമൻസ് വോൺ മെറ്റർനിക്ക്** (ജനനം 15 മേയ് 1773 , മരണം 11 ജൂൺ 1859). 1809 മുതൽ നാലു ദശകക്കാലം വിശുദ്ധറോമാസാമ്രാജ്യത്തിലും അതിനെ പിന്തുടർന്നുണ്ടായ ഓസ്ട്രിയൻ സാമ്രാജ്യത്തിലും വിദേശകാര്യമന്ത്രി ആയിരുന്ന അദ്ദേഹം, യൂറോപ്പിൽ നെപ്പോളിയന്റെ പ്രതാപത്തിന്റെ നാളുകളിൽ ഫ്രെഞ്ചു സാമ്രാജ്യത്തിനും ഓസ്ട്രിയക്കും ഇടയിൽ സമാധാനം സ്ഥാപിക്കുന്നതിൽ മുൻകൈയ്യെടുത്തു. ഇതിനായി സ്വീകരിച്ച നടപടികളിൽ ആദ്യപത്നി ജോസഫൈനിൽ നിന്നുള്ള നെപ്പോളിയന്റെ വിവാഹമോചനവും ഓസ്ട്രിയയിലെ രാജകുമാരി മേരി ലൂയീസും നെപ്പോളിയനുമായുള്ള വിവാഹവും ഉൾപ്പെട്ടിരുന്നു. 

എങ്കിലും പിന്നീട് മെറ്റർനിക്ക് പിന്തുടർന്ന നയങ്ങൾ നെപ്പോളിയന്റെ പതനത്തിനു വഴിയൊരുക്കി. തുടർന്ന് നിലവിൽ വന്ന യൂറോപ്യൻ രാഷ്ട്രവ്യവസ്ഥ മുഖ്യമായും മെറ്റർനിക്കിന്റെ സൃഷ്ടിയായിരുന്നു. "മെറ്റർനിക്ക് വ്യവസ്ഥ" (Metternich System) എന്ന പേരുപോലും അതിനു കിട്ടി. 1848-ലെ ലിബറലെ ലിബറൽ വിപ്ലവത്തിൽ മെറ്റർനിക്ക് അധികാരഭ്രഷ്ടനായി. നെപ്പോളിയനും ബിസ്മാർക്കിനും ഒപ്പം, പത്തൊൻപതാം നൂറ്റാണ്ടിൽ യൂറോപ്യൻ രാജനീതിയെ ഏറ്റവുമധികം സ്വാധീനിച്ച മൂന്നു വ്യക്തികളിൽ ഒരാളായി അദ്ദേഹം പരിഗണിക്കപ്പെടുന്നു. 
   
## അവലംബം


വർഗ്ഗം:യൂറോപ്യൻ നയതന്ത്രജ്ഞർ
മെഡലിൻ മില്ലർ

പ്രശസ്തയായ അമേരിക്കൻ എഴുത്തുകാരിയാണ്  **മെഡലിൻ മില്ലർ**(ജനനം : 4 ജൂലൈ 1978).2012 ലെ എഴുത്തുകാരികൾക്കായുള്ള ഓറഞ്ച് സാഹിത്യ പുരസ്കാരം നേടിയിട്ടുണ്ട്.  
## ജീവിതരേഖ
അമേരിക്കയിലെ ബോസ്റ്റണിലായിരുന്നു മെഡലിൻ മില്ലറുടെ ജനം. ന്യൂയോർക്ക് സിറ്റിയിലും ഫിലാഡെൽഫിയയിലുമായി ബാല്യകാലം. ഉപരിപഠനം ബ്രോ സർവകലാശാലയിൽ. യെയ്ൽ സ്കൂൾ ഓഫ് ഡ്രാമയിലും പഠിച്ചു. ബിരുദ സമ്പാദനത്തിനുശേഷം ലാറ്റിൻ, ഗ്രീക്ക് ഭാഷകളിൽ പ്രാവീണ്യം നേടി. ഹൈസ്കൂൾ കാലത്തുതന്നെ ചെറുകഥകൾ എഴുതിത്തുടങ്ങിയിരുന്നു.  ആദ്യ നോവലായ "ദി സോങ്ങ് ഓഫ് അക്കിലസ്" ആണ് മെഡലിൻ മില്ലറെ പ്രശസ്തിയുടെ നെറുകയിലെത്തിച്ചത്. യവന കഥാപാത്രമായ അക്കിലസിനെ നിറഞ്ഞ് സ്നേഹിക്കുന്ന രാജകുമാരന്റെ സാഹസികതകളാണ് ഈ നോവലിലെ ഇതിവൃത്തം.
## കൃതികൾ
*"ദി സോങ്ങ് ഓഫ് അക്കിലസ്"
## പുരസ്കാരങ്ങൾ
*2012ലെ ഓറഞ്ച് പുരസ്കാരം
## അവലംബം

## പുറം കണ്ണികൾ
*മെഡലിൻ മില്ലർ http://www.deshabhimani.com/periodicalContent4.php?id=494 
*
*

വർഗ്ഗം:അമേരിക്കൻ എഴുത്തുകാർ
വർഗ്ഗം:ഓറഞ്ച് പുരസ്കാരം നേടിയ എഴുത്തുകാരികൾ
വർഗ്ഗം:1978-ൽ ജനിച്ചവർ
ഓറഞ്ച് സാഹിത്യ പുരസ്കാരം

മികച്ച ഇംഗ്ലീഷ് എഴുത്തുകാരികൾക്കു നൽകുന്ന പുരസ്കാരമാണ് **ഓറഞ്ച് സാഹിത്യ പുരസ്കാരം**. 30000 പൗണ്ടും ബെസ്സീ എന്നറിയപ്പെടുന്ന വെങ്കല ഫലക പ്രതിമയുമുൾപ്പെടുന്നതാണ് പുരസ്കാരം. പ്രശസ്ത ചിത്രകാരൻ ഗ്രിസെൽ നിവെന്റ സംഭാവനയാണ് ഫലകം. നടനും എഴുത്തുകാരനുമായിരുന്ന ഡേവിഡ് നിവെന്റെ സഹോദരിയാണ് ഗ്രിസെൽ. 1996ൽ ബ്രിട്ടനിലാണ് പുരസ്കാരത്തുടക്കം. 
അവാർഡിന് നിർദ്ദേശിക്കപ്പെട്ട കൃതികളുടെ ദീർഘ പട്ടിക ഓരോ വർഷവും മാർച്ച് മാസത്തിൽ പ്രസിദ്ധീകരിക്കും. തുടർന്ന് ജൂണിൽ ഹ്രസ്വ പട്ടികയും. സാംസ്കാരിക-സാഹിത്യ തുറകളിൽ പ്രശസ്തരായ അഞ്ചംഗ സ്ത്രീ ജൂറിയുടേതാണ് അന്തിമ ഫലപ്രഖ്യാപനം. 2012 ൽ ജോവന്ന ട്രോളോപ്പായിരുന്നു അധ്യക്ഷ. നോവലിസ്റ്റ് ലിസ അപ്പിഗ്നനേസി, പത്രപ്രവർത്തക വിക്ടോറിയ ദർബിഷേർ, എഴുത്തുകാരി നതാലി ഹെയ്നസ്, ബ്രോഡ്കാസ്റ്റിങ് മേഖലയിൽ പ്രശസ്തയായ നതാഷാ കപ്ലിൻസ്കി എന്നിവരായിരുന്നു സമിതിയിൽ.സ്ത്രീ എഴുത്തിലെ മൗലികതയും മികവും അടിവരയിടുന്ന ഓറഞ്ച് പുരസ്കാരം മിനി നോബൽ സമ്മാനമായാണ് ചിലരെങ്കിലും പരിഗണിക്കുന്നത്. എഴുത്തുകാരികൾക്കുള്ള ഏറ്റവും ഗൗരവമാർന്ന അംഗീകാരമായും വിലയിരുത്തപ്പെടുന്നു. പരിഗണനാ പട്ടികയിൽപ്പെട്ടാൽതന്നെ കൃതികൾ ഏറെ ചർച്ചയാവാറുമുണ്ട്.
## പുരസ്കാര ജേതാക്കളും നോമിനികളും

## അവലംബം

## പുറം കണ്ണികൾ
എ.എൽ. ബാഷാം

പ്രശസ്ത ഇന്തോളജിസ്റ്റും  ചരിത്രകാരനുമായിരുന്നു **എ.എൽ.ബാഷാം**  (1914 മേയ് 24 – 1986 ജനുവരി 27). ആർ.എസ്. ശർമ്മ, റൊമില ഥാപ്പർ തുടങ്ങി നിരവധി പ്രശസ്ത ചരിത്ര പണ്ഡിതരുടെ അധ്യാപകനായിരുന്നു.

## ജീവിതരേഖ
## കൃതികൾ
*ഇന്ത്യ എന്ന വിസ്മയം (The wonder that was India)

## പുരസ്കാരങ്ങൾ
## അവലംബം

## പുറം കണ്ണികൾ
* Basham lectures at the Australian National University 
* When I met A.L. Basham by Jyotsna Kamat
വർഗ്ഗം:ഇംഗ്ലണ്ടിലെ ചരിത്രകാരന്മാർ
വർഗ്ഗം:1914-ൽ ജനിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:ജനുവരി 27-ന് മരിച്ചവർ
വർഗ്ഗം:ഇൻഡോളജിസ്റ്റുകൾ
വധശിക്ഷ ടോങ്കയിൽ

വധശിക്ഷ ടോങ്കയിൽ നിയമപരമായി നൽകാവുന്ന ശിക്ഷയാണ്. മുപ്പതു വർഷത്തോളമായി ഇത് നടപ്പാക്കപ്പെട്ടിട്ടില്ല. ആംനസ്റ്റി ഇന്റർനാഷണൽ സംഘടന ഇപ്പോൾ ടോങ്കയെ പ്രവൃത്തിയിൽ വധശിക്ഷയില്ലാത്ത രാജ്യമായാണ് (abolitionist in practice) കണക്കാക്കുന്നത്.

## നിയമവശങ്ങൾ

ക്രിമിനൽ കുറ്റങ്ങളെ സംബന്ധിച്ചുള്ള നിയമപ്രകാരം കൊലപാതകം, രാജ്യദ്രോഹം എന്നീ കുറ്റങ്ങൾക്ക് വധശിക്ഷ നൽകാവുന്നതാണ്.   രാജാവിന്റെ അനുമതിയില്ലാതെ വധശിക്ഷ നടപ്പാക്കാൻ പാടുള്ളതല്ല. വധശിക്ഷ ജീവപര്യന്തം തടവായി കുറയ്ക്കാനും അദ്ദേഹത്തിന് അധികാരമുണ്ട്.   ഗർഭിണികളായ സ്ത്രീകൾ,  15 വയസിൽ താഴെയുള്ളവർ എന്നിവർക്ക് വധശിക്ഷ നൽകാൻ പാടുള്ളതല്ല. 

## ശിക്ഷാരീതി

തൂക്കിക്കൊല്ലലാണ് ശിക്ഷാരീതി.   1982 സെപ്റ്റംബറിലാണ് അവസാന വധശിക്ഷ നടന്നത്. ഫ്ലാറ്റോട്ടി സോളെ, ലിവിങ്കി സോളെ, ഫിലി ഈസൗ എന്നിവരെ കൊലക്കുറ്റത്തിന് വൈനി ഗ്രാമത്തിൽ വച്ച് തൂക്കിക്കൊല്ലുകയായിരുന്നു.   

## നിർത്തലാക്കാനുള്ള നീക്കങ്ങൾ

സർക്കാർ 1982-ൽ അവസാന വധശിക്ഷ നടപ്പാക്കുന്ന സമയത്ത് ഈ ശിക്ഷാരീതി നിർത്തലാക്കുന്നതിനെക്കുറിച്ച് ചിന്തിച്ചിരുന്നുവെങ്കിലും തുടരാനുള്ള തീരുമാനമാണെടുത്തത്. 

2004-ൽ മയക്കുമരുന്നു കടത്തുന്നവർക്ക് വധശിക്ഷ നൽകാനുള്ള ഒരു ബിൽ ജന പ്രാതിനിധ്യ സഭയിൽ അവതരിപ്പിച്ചുവെങ്കിലും 10-7 എന്ന വോട്ടിന് പരാജയപ്പെട്ടു. 

## പുതിയ സംഭവവികാസങ്ങൾ

2005-ൽ ടെവിറ്റ സിയേൽ വോള എന്നയാൾ 24 വർഷങ്ങൾക്കു ശേഷം വധശിക്ഷ വിധിക്കാവുന്ന കുറ്റം തെളിഞ്ഞ ആദ്യത്തെയാളായി.  എങ്കിലും ന്യായാധിപൻ വധശിക്ഷ വിധിക്കാൻ വിസമ്മതിച്ചു. അപൂർവങ്ങളിൽ അപൂർവമായ കേസുകളിൽ മറ്റ് ശിക്ഷ നടപ്പാക്കാൻ സാധിച്ചില്ലെങ്കിലേ വധശിക്ഷ നൽകാവൂ എന്ന് അദ്ദേഹം വിധിന്യായത്തിൽ പരാമർശിച്ചു. 

2006-ലെ നുകു'അലോഫ കലാപത്തിൽ പങ്കെടുത്ത ആൾക്കാർക്കെതിരേ വിചാരണയേ ഉണ്ടാകാൻ സാദ്ധ്യതയില്ലെന്ന് 2007-ൽ വ്യക്തമായി. ഓസ്ട്രേലിയക്കാരായ അന്വേഷകർ വധശിക്ഷയുണ്ടാകുമോ എന്ന ഭയം കാരണം പോസ്റ്റ്മോർട്ടം റിപ്പോർട്ടുകൾ നൽകാൻ വിസമ്മതിച്ചതാണ് ഇതിനു കാരണം. 

2008-ൽ ടോങ്ക ഐക്യരാഷ്ട്രസഭയുടെ പൊതുസഭയിൽ വധശിക്ഷ നിർത്തലാക്കാനുള്ള പ്രമേയം വോട്ടിനിട്ടപ്പോൾ എതിർത്തു വോട്ടു ചെയ്യുകയുണ്ടായി. 

## അവലംബം

## External links

* Criminal Offences Act 1926 (which allows the death penalty to be imposed)

ടോങ്ക
ടോങ്ക
ടോങ്ക
തൃക്കാമ്പുറം കൃഷ്ണൻകുട്ടി മാരാർ

ലഘുചിത്രം|തൃക്കാമ്പുറം കൃഷ്ണൻകുട്ടി മാരാർ
കേരളത്തിലെ പ്രമുഖനായ സോപാന സംഗീതജ്ഞനും  തിമില വാദ്യകലാകാരനുമായിരുന്നു **തൃക്കാമ്പുറം കൃഷ്ണൻകുട്ടി മാരാർ**( 1936 - 1 ഫെബ്രുവരി 2013). തിമിലയ്ക്കു പുറമെ കുടുക്കവീണയുടെ കണ്ടെത്തലിലും അദ്ദേഹത്തിന്റെ പാണ്ഡിത്യം അപരമായിരുന്നു.സപ്തസ്വരവും കീർത്തനങ്ങളും കുടുക്കവീണയിൽ അദ്ദേഹം വായിച്ചിരുന്നു. പഞ്ചവാദ്യത്തിൽ ഒരു തിമില കലാകരനെന്ന നിലയിലും പരിഷവാദ്യത്തിൽ അച്ചൻ-ചെണ്ട കലാകാരനെന്ന നിലയിലും പ്രസിദ്ധനായിരുന്നു. ക്ഷേത്രകലാ പ്രചാരകനുമായിരുന്ന മാരാരെ "സഞ്ചരിക്കുന്ന വാദ്യകലാ എൻസൈക്ലോപീഡിയ" എന്നാണ് വിളിച്ചിരുന്നത്.
## ജീവിതരേഖ
എറണാകുളം ജില്ലയിലെ രാമമംഗലം എന്ന ഗ്രാമത്തിൽ 1111 മേടം 15 ന് കിഴിതിരിതുരുത്തി ഇല്ലത്ത് രാമ‌ൻ നമ്പൂതിരിയുടെയും തൃക്കാമ്പുറം മാരാത്ത് ലക്ഷ്മിക്കുട്ടിയുടെയും മകനായി ജനിച്ചു. പ്രാചീന വാദ്യോപകരണമായ കുടുക്കവീണയെ സംഗീതലോകത്തിന് പരിചയപ്പെടുത്തി. വർഷങ്ങൾ നീണ്ട സാധകത്തിലൂടെ സപ്തസ്വരവും കീർത്തനങ്ങളും കുടുക്കവീണയിൽ അദ്ദേഹം വായിച്ചിരുന്നു.  പഞ്ചവാദ്യത്തിന്റെ മാതൃവാദ്യമായ പരിഷവാദ്യത്തെ പുതുതലമുറയ്ക്ക്പഠിപ്പിച്ചു നൽകാനും അദ്ദേഹം നിരന്തര ശ്രമങ്ങൾ നടത്തി. പൊരുന്നില ഗോവിന്ദമാരാരുടെയും, പിന്നീട് വടക്കേടത്ത് അപ്പുമാരാരുടെയും ശിക്ഷണത്തിൽ ഗുരുകുല സമ്പ്രദായത്തി‌ൽ വാദ്യകലാഭ്യസനം ആരംഭിച്ച മാരാർ പതിന്നാലു വയസ്സിനുള്ളിൽ സോപാന സംഗീതത്തിലും  പഞ്ചവാദ്യത്തിലും  തായമ്പകയിലും രാമമംഗലം പെരുംതൃക്കോവിലിൽ അരങ്ങേറ്റം നടത്തി.
മുപ്പതിലേറെ വർഷം രാമമംഗലം സ്ക്കൂളി‌ൽ സേവനമനുഷ്ഠിച്ചു. 
ഭാര്യ : പാലക്കുഴ കണ്ണങ്കുഴ മാരാത്ത് ലക്ഷ്മിക്കുട്ടിയമ്മ

## ക്ഷേത്ര കലാ പ്രചാരകൻ
സോപാന സംഗീതശൈലിയി‌ൽ ഏറ്റവും പ്രശസ്തമായ രാമമംഗലം ബാണിയുടെ പ്രയോക്താവായ തൃക്കാമ്പുറം, കേരളം മുഴുവൻ ഇത് പ്രചരിപ്പിക്കുന്നതിൽ മുഖ്യ പങ്ക് വഹിച്ചിട്ടുണ്ട്. കേരളത്തിന്റേത് എന്നുമാത്രമെന്നവകാശപ്പെടാവുന്ന കുടുക്കവീണയെന്ന ഒറ്റക്കമ്പി മാത്രമുള്ള  അത്യപൂർവ്വവാദ്യവും മധ്യകേരളത്തിലെ മഹാക്ഷേത്രങ്ങളിൽ താന്ത്രീക കർമ്മങ്ങൾക്ക് അകമ്പടി സേവിക്കുന്ന പരിഷവാദ്യവും പുതുതലമുറക്ക് പരിചയപ്പെടുത്തി  പ്രചാരം നൽകുന്നു. 
## പുരസ്കാരങ്ങൾ
*ഷട്കാല ഗോവിന്ദ മാരാർ പുരസ്‌കാരം (2012)
*പല്ലാവൂർ പുരസ്കാരം (കേരള സർക്കാരിന്റെ പരമോന്നത വാദ്യകലാ ബഹുമതി)
*കേന്ദ്ര മാനവ വിഭവശേഷി വികസന വകുപ്പിന്റെ ജൂനിയർ-സീനിയർ ഫെലോഷിപ്പുകൾ
*കേരള സംഗീതനാടക അക്കാദമി പുരസ്‌കാരം
* അഖില കേരള മാരാർ ക്ഷേമസഭയുടെ വാദിത്രരത്‌നം
*കാലടി ക്ഷേത്ര കലാസ്വാദക സമിതിയുടെ വെങ്കിച്ചൻ പുരസ്‌കാരം
*പുറത്തുവീട്ടിൽ നാണുമാരാർ സ്മാരക ട്രസ്റ്റിന്റെ ഗുരുസ്മൃതി
* ചോറ്റാനിക്കര നാരായണ മാരാർ സ്മാരക ട്രസ്റ്റിന്റെ ക്ഷേത്രവാദ്യ ചക്രവർത്തി,
*മുംബൈ കേളിയുടെ കീർത്തി ശംഖ്
* രാമമംഗലം പെരുംതൃക്കോവിൽ ദേവസ്വം സുവർണമുദ്ര
* വൈക്കം ക്ഷേത്ര കലാപീഠത്തിന്റെ രജതജൂബിലി കീർത്തിമുദ്ര 
*എറണാകുളം ശിവക്ഷേത്ര സമിതിയുടെ എറണാകുളത്തപ്പൻ പുരസ്‌കാരം 
## അവലംബം

## പുറം കണ്ണികൾ
*താളവാദ്യത്തിന്റെ കണക്കുപുസ്തകം സമർപ്പിച്ച ആചാര്യൻ- കലാമണ്ഡലം പരമേശ്വരൻ 

വർഗ്ഗം:1936-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 1-ന് മരിച്ചവർ

വർഗ്ഗം:കേരളത്തിലെ വാദ്യകലാകാരന്മാർ
വർഗ്ഗം:പല്ലാവൂർ പുരസ്കാരം നേടിയവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വധശിക്ഷ പാപുവ ന്യൂ ഗിനിയിൽ

വധശിക്ഷ പാപുവ ന്യൂ ഗിനിയയിൽ നിയമവിധേയമാണ്. ഇത് നടപ്പിലാക്കിയിട്ട് വളരെ നാളുകളായി. നിലവിൽ പാപുവ ന്യൂ ഗിനിയയെ ആംനസ്റ്റി ഇന്റർനാഷണൽ പ്രായോഗികമായി വധശിക്ഷ നിർത്തലാക്കിയ രാജ്യങ്ങളുടെ ഗണത്തിലാണ് പെടുത്തിയിരിക്കുന്നത്. 

## നിയമവശങ്ങൾ

രാജ്യത്തെ ക്രിമനൽ ചട്ടമനുസരിച്ച് രാജ്യദ്രോഹം, കടൽക്കൊള്ള, കടൽക്കൊള്ള നടത്താനുള്ള ശ്രമം എന്നിവ വധശിക്ഷയർഹിക്കുന്ന കുറ്റങ്ങളാണ്.   മനഃപൂർവ്വമായ കൊലപാതകത്തിന് വധശിക്ഷ നൽകുന്നത് 1970-ൽ നിർത്തലാക്കപ്പെട്ടിരുന്നുവെങ്കിലും  1991-ൽ പുനസ്ഥാപിക്കപ്പെട്ടു. 

## ശിക്ഷാരീതി

തൂക്കിലേറ്റലാണ് ഇവിടുത്തെ ശിക്ഷാരീതി.  

## നിർത്തലാക്കാനുള്ള ശ്രമങ്ങൾ

സ്വാതന്ത്ര്യത്തിനു മുൻപ് 1954-ലാണ് രാജ്യത്തെ അവസാന വധശിക്ഷ നടപ്പാക്കിയത്. .  1991-നു ശേഷം വധശിക്ഷ വിധിക്കപ്പെടുന്നുണ്ടെങ്കിലും ശിക്ഷാനടപടിയെപ്പറ്റിയുള്ള ചട്ടങ്ങൾ ഇല്ലാത്തതുകാരണം നടപ്പാക്കപ്പെടുന്നില്ല. 

## പുതിയ സംഭവവികാസങ്ങൾ

2011 ജൂലൈ മാസത്തിൽ , ഒരു ബോട്ടിലുണ്ടായിരുന്ന എട്ടാൾക്കാരെ കൊന്നതിന് അഞ്ചു പേർക്ക് വധശിക്ഷ നൽകാൻ വിധിയുണ്ടായി. 

2008-ൽ ഐക്യരാഷ്ട്രസഭയുടെ പൊതുസഭയിൽ വധശിക്ഷ നിർത്തലാക്കാനുള്ള പ്രമേയം വോട്ടിനിട്ടപ്പോൾ പാപുവ ന്യൂ ഗിനി വോട്ടെടുപ്പിൽ നിന്നും വിട്ടുനിന്നു.   In 2011, it opposed a similar moratorium.

## അവലംബം

## പുറത്തേയ്ക്കുള്ള കണ്ണികൾ
* Criminal Code Act 1974 
* Papua New Guinea: The state as killer? - report by Amnesty International on the death penalty in PNG

പാപുവ ന്യൂ ഗിനി
ജനാർദ്ദനൻ പുതുശ്ശേരി

thumb|200px|'''ജനാർദ്ദനൻ പുതുശ്ശേരി.'''
കേരളത്തിലെ അറിയപ്പെടുന്ന നാടൻപാട്ട് കലാകാരനാണ് **ജനാർദ്ദനൻ പുതുശ്ശേരി.** ചലച്ചിത്രങ്ങളിലും പാടിയിട്ടുണ്ട്.
## ജീവിതരേഖ
പാലക്കാട് ജില്ലയിൽ ജനിച്ചു. ബിഎ ഹിസ്റ്ററിയിൽ ബിരുദമെടുത്തു. മുത്തച്ഛൻ ആലപിച്ചിരുന്ന ഉടുക്കുപാട്ടുകളിൽ ആകൃഷ്ടനായി നാടൻ പാട്ട് അവതരണത്തിലേക്ക് കടന്നു. കരയിലേക്ക് ഒരു കടൽ ദൂരം എന്ന ചിത്രത്തിലും, ലിവിംഗ് ടുഗെതർ എന്ന ഫാസിൽ ചിത്രത്തിലും നാടൻപാട്ട് ആലപിച്ചു. 
മാണിക്യക്കല്ല് എന്ന നാടൻപാട്ടുസംഘം നടത്തി വരുന്നു.
## കൃതികൾ
*നാട്ടുവാദ്യങ്ങളും നാടൻകലകളും
## പുരസ്കാരങ്ങൾ
*നാടൻ പാട്ട് ഗവേഷണത്തിനുള്ള അംബേദ്കർ സ്കോളർഷിപ്പ്
## അവലംബം

## പുറം കണ്ണികൾ

വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ചലച്ചിത്രപിന്നണിഗായകർ
ക്യാപ്റ്റീവ് പോർട്ടൽ

[thumb|250px|right| [ഏഷ്യാനെറ്റ് ഡാറ്റാ ലൈൻ|ഏഷ്യാനെറ്റ് ഡാറ്റാ ലൈന്റെ ക്യാപ്റ്റീവ് പോർട്ടൽ]]
വെബ് അധിഷ്ഠിത ഓഥന്റിക്കേഷൻ രീതിയാണ് **ക്യാപ്റ്റീവ് പോർട്ടൽ**. ഉപയോക്താവ് ഇൻറർനെറ്റ് ഉപയോഗിക്കാനായി വെബ് ബ്രൌസർ തുറക്കുമ്പോൾ ആദ്യം വരിക ഈ ക്യാപ്റ്റീവ് പോർട്ടലാണ്. ഇവിടെ ലോഗിൻ ചെയ്തു കഴിഞ്ഞാൽ മാത്രമേ ഇന്റർനെറ്റ് ഉപയോഗിക്കാൻ കഴിയുകയുള്ളു. നിരവധി വൈ-ഫൈ സേവനങ്ങളിൽ ഈ സങ്കേതം ഉപയോഗിക്കാറുണ്ട്.
## സോഫ്റ്റ്‌വെയറുകൾ
സോഫ്റ്റ്‌വെയറുകൾ ഇതിനായി ഉപയോഗിക്കാറുണ്ട്. അവയാണ് താഴെ.
* എയർ മാർഷൽ, software based for Linux platform (commercial)
* അമേസിങ് പോർട്ട്സ്
* ചില്ലിസ്പോട്ട്
* കൂവാചില്ലി
* ലോഗീസെൻസ്
* പാക്കറ്റ്ഫെൻസ്, ലിനക്സ് അധിഷ്ഠിതം.
* മെറ്റിൽ വയർ

## ഇതും കാണുക
* HTTP proxy

## അവലംബം


വർഗ്ഗം:കമ്പ്യൂട്ടർ സുരക്ഷ
വധശിക്ഷ ദക്ഷിണ കൊറിയയിൽ

**[[വധശിക്ഷ]]** **[[ദക്ഷിണ കൊറിയ|ദക്ഷിണകൊറിയയിൽ]]** നിയമപരമായി നൽകാവുന്ന ശിക്ഷയാണ്. പ്രസിഡന്റ് കിം ഡേ-ജുങ് 1998 ഫെബ്രുവരിയിൽ അധികാരത്തിൽ വന്ന ശേഷം വധശിക്ഷകളൊന്നും നടപ്പിലാക്കിയിട്ടില്ല. ഏറ്റവുമവസാനം വധശിക്ഷ നടപ്പാക്കിയത് 1997 ഡിസംബർ 31-നായിരുന്നു. അന്ന് 23 പേരെ വധശിക്ഷയ്ക്ക് വിധേയരാക്കി.  ഏറ്റവുമവസാന വധശിക്ഷ വിധിച്ചത് 2009 ഏപ്രിൽ 21-നാണ്.

## കേസുകൾ

പത്തു പേരെ കൊന്ന കേസിൽ വധശിക്ഷ വിധിക്കപ്പെട്ട കാങ് ഹോ-സുൺ എന്നയാളിനെയായിരുന്നു ഏറ്റവുമവസാനം ശിക്ഷിച്ചത്. ഇയാൾ 2006-നും 2008-നുമിടയിൽ 8 സ്ത്രീകളെ തട്ടിക്കൊണ്ടുപോയി വധിക്കുകയും തന്റെ 2005-ൽ തന്റെ ഭാര്യയെയും ഭാര്യാമാതാവിനെയും തീവച്ചുകൊല്ലുകയും ചെയ്തു എന്ന കുറ്റാരോപണമായിരുന്നു തെളിഞ്ഞത്. 38 വയസുകാരനായ കാങിനെ ഒരു കോളേജ് വിദ്യാർത്ഥിനിയുടെ മരണവുമായി ബന്ധപ്പെട്ടായിരുന്നു അറസ്റ്റ് ചെയ്തത്. മറ്റ് ഏഴു സ്ത്രീകളെ കൊന്നു കുഴിച്ചുമൂടിയകാര്യം അയാൾ പോലീസിനോട് സമ്മതിക്കുകയായിരുന്നു.  

ഇപ്പോൾ വധശിക്ഷ കാത്തു കഴിയുന്നവരിൽ മനുഷ്യമാംസം കഴിക്കുന്ന ഒരു ഗൂഢസംഘത്തിലെ (ചിജോൺ കുടുംബം) അംഗങ്ങളായിരുന്നവർ, യൂ യൂങ്-ചുൾ എന്നിവരും ഉൾപ്പെടും. 

## വധശിക്ഷ നിർത്തലാക്കാനുള്ള നീക്കങ്ങൾ

ഇപ്പോഴും വധശിക്ഷ നിലനിൽക്കുന്ന വികസിതവും ജനാധിപത്യ ഭരണകൂടമുള്ളതുമായ നാലു രാജ്യങ്ങളിലൊന്നാണ് ദക്ഷിണ കൊറിയ. അമേരിക്കൻ ഐക്യനാടുകളും, ജപ്പാനും, തായ്‌വാനുമാണ് മറ്റു രാജ്യങ്ങൾ. ഇതിൽ വധശിക്ഷ നിർത്തിവച്ചിരിക്കുന്നത് ദക്ഷിണ കൊറിയ മാത്രമാണ്. 

ആംനസ്റ്റി ഇന്റർനാഷണൽ ദക്ഷിണകൊറിയയെ ഇപ്പോൾ പ്രായോഗികമായി വധശിക്ഷ നിർത്തലാക്കിയ രാജ്യം (abolitionist in practice) എന്നാണ് കണക്കാക്കുന്നത്. 1998-ൽ പ്രസിഡന്റ് കിം ഡേ-ജുങ് (ഇദ്ദേഹം മുൻപ് വധശിക്ഷ നടപ്പാക്കുന്നതും കാത്തു കഴിഞ്ഞിട്ടുണ്ട്) അധികാരത്തിലെത്തിയപ്പോൾ വധശിക്ഷകൾ നടപ്പിലാക്കുന്നത് തടഞ്ഞു. 

വധശിക്ഷ നിർത്തലാക്കാനുള്ള മൂന്നു ബില്ലുകൾ 2011-ൽ ദക്ഷിണ കൊറിയൻ ജനപ്രതിനിധി സഭയുടെ നിയമനിർമ്മാണത്തിനായുള്ള കമ്മിറ്റിയുടെ മുന്നിൽ നിലവിലുണ്ടായിരുന്നു.

2010 ഫെബ്രുവരിയിൽ ദക്ഷിണകൊറിയയിലെ പരമോന്നത കോടതി നാലിനെതിരേ അഞ്ചു ന്യായാധിപരുടെ അഭിപ്രായത്തിന്റെ ഭൂരിപക്ഷത്തോടെ ഒരു വധശിക്ഷ ശരിവയ്ക്കുകയുണ്ടായി. പക്ഷേ വധശിക്ഷ പുനരാരംഭിക്കാൻ സാദ്ധ്യതയില്ലെന്നായിരുന്നു നിരീക്ഷകരുടെ വിശകലനം 

2010 മാർച്ചിൽ പ്രതീക്ഷകൾക്കെതിരായി വധശിക്ഷ പുനരാരംഭിക്കുമെന്ന് നിയമമന്ത്രി ലീ ക്വി-നാം സൂചിപ്പിച്ചു. 13 വർഷത്തെ താൽക്കാലിക നിരോധനം ഇതോടെ നീങ്ങിയേക്കും.  ഒരു 15 വയ്സുകാരി സ്കൂൾക്കുട്ടിയെ ബലാത്സംഗം ചെയ്തു കൊന്ന കിം കിൽ-ടേയെ വധശിക്ഷയ്ക്കു വിധിച്ചശേഷമായിരുന്നു മേൽപ്പറഞ്ഞ പ്രസ്താവനയുണ്ടായത്. 

2010 ഡിസംബറിൽ കിം കിൽ-ടേയുടെ വധശിക്ഷ ജീവപര്യന്തമായി കുറയ്ക്കപ്പെട്ടു. അപ്പീലിനു പോകുന്നില്ല എന്നായിരുന്നു പ്രോസിക്യൂഷന്റെ തീരുമാനം

## അവലംബം

## പുറത്തേയ്ക്കുള്ള കണ്ണികൾ
http://www.koreaherald.com/opinion/Detail.jsp?newsMLId=20110608000910 

ദക്ഷിണ കൊറിയ
ദക്ഷിണ കൊറിയ
ദക്ഷിണ കൊറിയ
നർക്സ് സിദ്ധാന്തം

ഒരു ധനതത്ത്വസിദ്ധാന്തമാണ് **നർക്സ് സിദ്ധാന്തം**. വിയന്ന സർവകലാശാലയിൽ കാർണേജി ഫെല്ലോഷിപ്പ് നേടിയ റഗ്നാർ നർക്സ് (Ragnar Nurkse) പ്രസിദ്ധീകരിച്ച കോസ് ആൻഡ് ഇഫക്റ്റ് ഒഫ് ക്യാപിറ്റൽ മൂവ്മെന്റ്സ് എന്ന ലേഖനത്തിൽ നിന്നാണ് *നർക്സ് സിദ്ധാന്തം* എന്ന പേരിൽ അറിയപ്പെടുന്ന ആശയങ്ങളുടെ ഉദ്ഭവം.

## മൂലധനനിക്ഷേപം സാദ്ധ്യമാക്കുക

സാമ്പത്തിക വികസനത്തിന് ആവശ്യമായ ഘടകമാണ് മൂലധനം. അതിന്റെ ഉറവിടം മിച്ചസമ്പാദ്യമാണ്. വികസ്വര രാജ്യങ്ങളിൽ വികസനത്തിന് തടസ്സമായി നിൽക്കുന്ന ഒരു പ്രതിഭാസമാണ് *[[ദാരിദ്ര്യം|ദാരിദ്ര്യത്തിന്റെ]] ദൂഷിതവലയം* (Vicious Circle of Poverty) കുറഞ്ഞ വരുമാനം മിച്ചസമ്പാദ്യം കുറയുന്നതിനിടയാക്കുന്നു. കുറഞ്ഞ മിച്ചസമ്പാദ്യംമൂലം മൂലധനസ്റ്റോക്കും ഉത്പാദനവും കുറയുന്നു. അത് വീണ്ടും വരുമാനം കുറയുന്നതിന് കാരണമാകുന്നു. ഇതാണ് ദാരിദ്ര്യത്തിന്റെ ദൂഷിതവലയം. ഈ വലയം ഭേദിക്കണമെങ്കിൽ വൻതോതിൽ മൂലധനനിക്ഷേപം ഉണ്ടാകണം. ഇതിനുവേണ്ട മിച്ചസമ്പാദ്യം സ്വരൂപിക്കുന്നതിന് നർക്സ് നിർദ്ദേശിച്ചവഴി ഇതാണ്: വികസ്വര രാജ്യങ്ങളിൽ വൻതോതിലുള്ള തൊഴിലില്ലാപ്പടയുണ്ട്. തൊഴിലില്ലാത്തവർ കൂടുതലും കാർഷികമേഖലയിലാണ്. അവിടെ നിന്നും അധികപ്പറ്റുള്ളവരെ വ്യവസായ മേഖലയിലേക്ക് മാറ്റിയാലും കാർഷികമേഖലയിലെ ഉത്പാദനത്തിൽ കുറവ് വരില്ല. അധികപ്പറ്റുള്ളവരുടെ ഉത്പാദനക്ഷമത പൂജ്യമായതാണ് അതിനു കാരണം. എന്നാൽ അതേസമയത്ത് കാർഷികമേഖലയിൽ അധികപ്പറ്റുള്ളവർ വ്യവസായ മേഖലയിൽ എത്തിയാൽ അവർക്ക് ഉത്പാദനപ്രവർത്തനത്തിൽ ഏർപ്പെട്ട് വരുമാനം വർധിപ്പിക്കാൻ കഴിയും. കാർഷികമേഖലയും വ്യവസായ മേഖലയും സമന്വയിപ്പിച്ച് വികസനം നടത്തുന്ന രീതിയാണ് വികസ്വരരാജ്യങ്ങൾക്ക് യോജിക്കുക. ഇതിനെയാണ് *സന്തുലിത വികസന സിദ്ധാന്തം* (Balanced Growth Theory) എന്ന് വിശേഷിപ്പിച്ചത്. ദാരിദ്ര്യത്തിന്റെ ദൂഷിതവലയം ഭേദിക്കാൻവേണ്ട വൻതോതിലുള്ള നിക്ഷേപം ഉപയോഗിക്കുന്ന പ്രക്രിയയെ *ബിഗ് പുഷ്* (Big Push) എന്ന് വിശേഷിപ്പിച്ചു. ഈ ആശയങ്ങളാണ് *നർക്സ് സിദ്ധാന്തം* എന്നറിയപ്പെടുന്നത്. ഈ ആശയം തന്നെയാണ് നർക്സിനോടൊപ്പം ആർതർലൂയിസ് റോസൻസ്റ്റീൻ റോഡാനും, സാമ്പത്തിക വളർച്ചാസിദ്ധാന്തം വികസിപ്പിച്ചെടുത്ത മറ്റ് വിദഗ്ദ്ധരും മുന്നോട്ടു വച്ചത്.

## നർക്സിന്റെ രചനകൾ

*ഇന്റർനാഷണൽ കറൻസി എക്സ്പീരിയൻസ് 
*ലെസൺസ് ഒഫ് ദ് ഇന്റർ വാർ പീരിയഡ് 
*കൺഡീഷൻസ് ഒഫ് ഇന്റർനാഷണൽ മോണിറ്ററി ഇക്വലിബ്രിയം (1945) 
*പ്രോബ്ലംസ് ഒഫ് ക്യാപിറ്റൽ ഫോർമേഷൻ ഇൻ അണ്ടർ ഡെവലപ്മെന്റ് (1955) 
എന്നീ കൃതികൾ ശ്രദ്ധേയങ്ങളാണ്. നർക്സ് തയ്യാറാക്കിയ *ദ് ട്രാൻസിഷൻ ഫ്രം വാർ റ്റു പീസ് ഇക്കോണമി* എന്ന റിപ്പോർട്ടിലും സാമ്പത്തിക വികസനത്തിനെ സംബന്ധിച്ച അദ്ദേഹത്തിന്റെ ആശയങ്ങൾ ഉൾക്കൊള്ളുന്നുണ്ട്. 1946-ൽ ഐ.എം.എഫിൽ ചേരാൻ ക്ഷണം കിട്ടിയിട്ടും അത് നിരസിച്ച് കൊളംബിയൻ സർവകലാശാലയിൽ അധ്യാപന-ഗവേഷണ പ്രവർത്തനങ്ങളിൽ വ്യാപൃതനായി. 1959-ൽ അന്തരിക്കുമ്പോൾ 52 വയസ്സുമാത്രമേയായിരുന്നുള്ളു. അവസാനനാളുകളിൽ ട്രേഡ് ആൻഡ് ഡെവലപ്മെന്റ് എന്ന ഗ്രന്ഥത്തിന്റെ രചനയിൽ ഏർപ്പെട്ടിരിക്കുകയായിരുന്നു.

## അവലംബം

## പുറത്തേക്കുള്ള കണ്ണികൾ
*http://www.slideshare.net/DHATTALUCK/developmentalist-theories-of-economic-development 
*http://www.answers.com/topic/ragnar-nurkse
*http://www.hs-bremen.de/internet/hsb/struktur/mitarbeiter/bass/publikationen/downloadangebote/nurkse_book_2008_bass.pdf Ragnar Nurkse’s Development Theory
രാജാ പർവേസ് അഷറഫ്

പാകിസ്താന്റെ 25 ആമത് പ്രധാനമന്ത്രിയായി 2012 ജൂൺ 22 ന് തെരഞ്ഞെടുക്കപ്പെട്ട രാജാ പർവേസ് അഷറഫ്   () 1950 ഡിസംബർ 26 ന് സിന്ധിലെ സാംഘാറിൽ ജനിച്ചു. മാർച്ച് 2008 മുതൽ ഫെബ്രുവരി 2011 വരെ പാകിസ്താനിൽ യൂസഫ് റാസാ ഗീലാനിയുടെ മന്ത്രിസഭയിൽ ജല- വൈദ്യുതി മന്ത്രിയായിരുന്നു. പാകിസ്താൻ പീപ്പിൾസ് പാർട്ടിയുടെ പ്രധാനനേതാവാണ് ഇദ്ദേഹം. റാവൽപിണ്ടി ജില്ലയിലെ ഗുജർഘാൻ നിയമഭാമണ്ഡലത്തിൽ നിന്നും നാഷണൽ അസംബ്ലി (MNA)യിലേയ്ക്ക് രണ്ടുതവണ തെരഞ്ഞെടുക്കപ്പെട്ടു.
89നെതിരെ  211 വോട്ടുകൾ നേടിയാണ് ഇദ്ദേഹം തിരഞ്ഞെടുക്കപ്പെട്ടത്. പാകിസ്താൻ മുസ്ലിം ലീഗ്(നവാസ്)(PML-N) പ്രതിനിധി സർദാർ മെഹ്താഫ് അബ്ബാസിയ്ക്കാണ് 89 വോട്ടുകൾ ലഭിച്ചത്. 
## ജീവിതരേഖ
1970 ൽ യൂണിവേഴ്സിറ്റി ഓഫ് സിന്ധിൽ നിന്നും ബി.ഏ.ഡിഗ്രി ലഭിച്ചു. ഇൻഡസ്ട്രിയൽ മാനേജ്മെന്റിൽ അമേരിക്കയിൽ നിന്നും ഡിപ്ലോമ നേടി. കാർഷികമേഖലയിൽ വ്യാപൃതനായിരിക്കേ PPP യിൽ ചേർന്നു. പാകിസ്താൻ പീപ്പിൾസ് പാർട്ടി പാർലമെന്റേറിയരുടെ(PPPP) സെക്രട്ടറി ജനറലും 1994 മുതൽ 1996 വരെ സോഷ്യൽ ആക്ഷൻ ചെയർമാനുമായിരുന്നു. 1989 ലെ ഉപതിരഞ്ഞെടുപ്പ്, 1990, 1993, 1997 തിരഞ്ഞെടുപ്പുകൾ എന്നിവയിലെല്ലാം അദ്ദേഹം മത്സരിച്ചു. 2002 ലെ ദേശീയതെരഞ്ഞെടുപ്പിൽ PML (N)ന്റെ ചൗധരി സമാനെ തോൽപ്പിച്ചു. 2008 ൽ PML (Q) നേതാവ് ഖാസിം ജാവേദിനെയാണ് ഇദ്ദേഹം പരാജയപ്പെടുത്തിയത്.
## ഇതുംകൂടി കാണുക
# * ബി.ബി.സി വാർത്ത
# * ട്രിബ്യൂൺ വാർത്ത
# * ഫ്രോണ്ടിയർപോസ്റ്റ് വാർത്ത
## അവലംബം
ദേശാഭിമാനി, മാതൃഭൂമി ദിനപത്രങ്ങൾ(23 ജൂൺ ശനി 2012)

വർഗ്ഗം:പാകിസ്താനിലെ പ്രധാനമന്ത്രിമാർ
വർഗ്ഗം:1950-ൽ ജനിച്ചവർ
നഗിസാ ഒഷിമ

ജാപ്പനീസ് പുതുസിനിമയുടെ ആചാര്യനാണ് നാഗിസ ഒാഷിമ.ജപ്പാനിലെ ക്യോട്ടോ നഗരത്തിൽ 1932 മാർച്ച് 31-നാണ് നാഗിസ ഒാഷിമ ജനിച്ചത്.
## ചലചിത്രജീവിതം
ക്യോട്ടോ സർവകലാശാലയിൽ രാഷ്ട്രചരിത്രപഠനത്തിനു ശേഷം അദ്ദേഹം 1954-ൽ ഷോച്ചിക്കു സ്റ്റുഡിയോയിൽ സഹസംവിധായകനായി ചേർന്നു.ഒാഷിമ സിനിമയേപ്പറ്റി ധാരാളം എഴുതുകയും ചിത്രങ്ങൾ വരയ്ക്കുകയും ചെയ്തിരുന്നു.1959-ൽ ആദ്യ ചിത്രമായ 'എ ടൗൺ ഒാഫ് ലവ് ആന്റ് ഹോപ്പ്' സംവിധാനം ചെയ്തു.പിന്നീട് എ സ്റ്റോറി ഒാഫ് ക്രുവൽറ്റി,ദ സൺസ് ബറിയൽനൈറ്റ ആന്റ് ഫോഗ് ഇൻ ജപ്പാൻ എന്നിവ 1960-ൽ പ്രദർശനത്തിനെത്തി.തൊട്ടടുത്ത വർഷം ഷോ സോഷ എന്ന ചലചിത്രനിർമ്മാണ കമ്പനി ആരംഭിച്ചു.
ദി കാച്ച്,ദി റിബൽ,ദി പ്ലഷേഴ്സ് ഒാഫ് ദി ഫളെഷ്,വയലൻസ് അറ്റ് നൂൺ,ഡബിൾ സൂയിസൈഡ് തുടങ്ങിയ ചിത്രങ്ങളും ടംവിധാനം ചെയ്തു.1968-ലാണ് ഒാഷിമയ്ക്ക് ലോകമെങ്ങും പ്രശസ്തി നേടികൊടുത്ത ഡെത്ത് ബൈ ഹാങിങ്ങ്ഡയറി ഒാഫ് എ ഷിൻജുക്കു തീഫ് എന്നീ ചിത്രങ്ങൾ പ്രദർശനത്തിനെത്തി.
ജീവിതയാഥാർഥ്യങ്ങളെ പച്ചയായി ജാപ്പനിസ് സമൂഹത്തിന്റെ പശ്ചാത്തലത്തിൽ ഒാഷിമ അവതരിപ്പിച്ചിരുന്നു.ഒാഷിമയുടെ മാസ്റ്റർപീസെന്ന് പറയാവുന്ന 'ദ സെറിമണി' 1971-ലാണ് പുറത്തുവന്നത്.എൽഡർ ബ്രദർ യങ്ങർ സിസ്റ്റർഎന്ന ചിത്രം 1971-ലെ ന്യൂ‍ഡൽഹി രാജ്യാന്തരചലചിത്രമേളയിൽ സുവർണ്ണമയൂരം നേടി.1978-ലെ 'എമ്പയർ ഒാഫ് പാഷൻ'കാൻ മേളയിൽ മികച്ച ചിത്രത്തിനും സംവിധായകനുമുളള ബഹുമതി തേടി.ഒാഷിമയുടെ പിൽക്കാലചിത്രങ്ങളാണ് മെറി കൃസ്മസ് മി.ലോറൻസ്(1983)മാക്സ് മോൺ അമോർ(1986) എന്നിവ.ഇദ്ദേഹത്തിന്റെ 80-ാമത്തെ വയസ്സിൽ 2013 ജനുവരി 15-ന് ഒാഷിമാ അന്തരിച്ചു.

## ചലചിത്രങ്ങൾ

### Television

## അവലംബം
ഭൂമിബൊൽ അതുല്ല്യതെജ്

തായ്‌ലാന്റിലെ രാജാവായിരുന്നു **ഭൂമിബൊൽ അതുല്യതെജ്** (|    (5 ഡിസംബർ 1927 – 13 ഒക്ടോബർ 2016). 1782 മുതൽ തായ്‌ലാന്റ് ഭരിക്കുന്ന ചക്രി രാജവംശത്തിലെ ഒൻപതാമത്തെ രാജാവ് ആണ്  ഭൂമിബൊൽ അതുല്യതെജ്. ഇദ്ദേഹം **രാമാ ഒൻപതാമൻ** (Rama IX) എന്ന പേരിൽ കൂടി അറിയപ്പെടുന്നു.  രാഷ്ട്രതലവന്മാരിൽ ഏറ്റവും നീണ്ട കാലം രാഷ്ട്രത്തവൻ ആയിരുന്ന വ്യക്തിയാണ് അതുല്യതേജ്. തായ്‌ലാന്റിന്റെ ചരിത്രത്തിൽ ഏറ്റവും കൂടുതൽ കാലം ഭരിച്ച രാജാവും കൂടി ആണ് ഇദ്ദേഹം. 1946 ജൂൺ 9-ന് അധികാരമേറ്റ ഇദ്ദേഹം 2016-ൽ അന്തരിക്കുന്നത് വരെ രാജാവായി തുടർന്നു. തായ്‌ലാന്റിലെ ഭരണ വ്യവസ്ഥ ഒരു ഭരണഘടനാപരമായ രാജവാഴ്ചയാണെങ്കിലും ഭൂമിബൊൽ അതുല്യതെജിന് തായ്‌ലാന്റൈൽ വ്യാപകമായ രാഷ്ട്രീയ സ്വാധീനമാണുണ്ടായിരുന്നത്. പല സന്ദർഭങ്ങളിലും ചില നിർണായക തീരുമാനങ്ങൾ നടപ്പിലാക്കാൻ ഇദ്ദേഹം മുൻകൈ എടുത്തിട്ടുണ്ട്.

## അവലംബം

വർഗ്ഗം:തായ്‌ലാന്റിലെ രാജാക്കന്മാർ
വർഗ്ഗം:1927-ൽ ജനിച്ചവർ
സയനൈഡ്

സയാനോ ഗ്രൂപ്പ് അടങ്ങിയ ഒരു രസതന്ത്ര സംയുക്തമാണ് **സയനൈഡ്**.-C≡N, ഇവിടെ ഒരു കാർബൺ ആറ്റം ഒരു നൈട്രജൻ ആറ്റവുമായി ട്രിപ്പിൾ ബോണ്ട് ആയിരിക്കുന്നു. CN− എന്ന ആനയോണിന്റെ സോൾട്ടായാണ് സയനൈഡുകൾ പലപ്പോഴും അറിയപ്പെടുന്നത്. ഇത് കാർബൺ മോണോക്സൈഡിന്റെയും മോളിക്യുലാർ നൈട്രജന്റെയും ഐസോ ഇലക്ട്രോണിക്കായും അറിയപ്പെടുന്നുണ്ട്. മിക്ക സയനൈഡുകളും വിഷമാണ്.. ഇവ സധാരണയായി ഉൽപ്പാദിപ്പിക്കപ്പെടുന്നത് സസ്യങ്ങളിൽ ജീവിക്കുന്ന ബാക്ടീരിയ,ഫങൈ,ആൽഗകളിൽ നിന്നാണു. വളരെ തുച്ഛമായ അളവിൽ മാത്രമായി ചില കായ്ക്കനികളിൽ നിന്നും ലഭിക്കാറുൻഡ്. ഉദാ:‌-ആപ്പിൾ,മാമ്പഴം,പീച്ച്...
സയനൈഡിന്റെ പ്രധാന ഉപയോഗം സ്വർണ്ണത്തിന്റെയ്യും വെള്ളിയുടേയും സംസ്ക്കരണത്തിനാണൗ. ഇത്തരം ലോഹൻഗ്ഗ്ലെ ലയിപ്പിക്കാൻ സഹായിക്കുന്നു.
മറ്റ് ഉപയോഗം- ഖനനം, ചികിത്സ, മത്സ്യബന്ധനം, കീടനാശിനി.

സയനൈഡിന്റെ ഫോസ്ഫറസ് സമാന്തര സദൃശ സംയുക്തമാണ് സയഫൈഡ് (-C≡P).

## അവലംബം

വർഗ്ഗം:രസതന്ത്രം - അപൂർണ്ണലേഖനങ്ങൾ
വർഗ്ഗം:കാർബൺ സം‌യുക്തങ്ങൾ
വർഗ്ഗം:സയനൈഡുകൾ
വർഗ്ഗം:സയനൈഡ് സംയുക്തങ്ങൾ
ഇളമുറ

ഇളമുറ (Cadet Branch) വംശാവലിപഠനത്തിൽ ഒരു രാജവംശത്തിലെ ഇളയ സന്തതിയുടെ സന്തതി പരമ്പരകളെ വിളിക്കുന്ന പേരാണ്. രാജ ഭരണം ഉള്ള നാടുകളിലെല്ലാം പരമ്പരാഗതമായി  കിരീടാവകാശം സാധാരണ മൂത്ത സന്തതിക്കാണു കിട്ടുക. ഇപ്രകാരം ആദ്യം ജനിക്കുന്ന സന്തതിയെ അനന്തരാവകാശിയാക്കുന്നതിനെ ഇംഗ്ലീഷിൽ primogeniture എന്നാണ് പറയുക. മൂത്ത സന്തതി കിരീടാവകാശിയാവുമ്പോൾ അവശേഷിക്കുന്ന സഹോദരീ സാഹോദരന്മാരുടെ സന്തതികളെ ഇളമുറ അഥവാ Cadet Branch എന്ന് വിളിക്കുന്നു. യോഗ്യത ഉള്ള കിരീടാവകാശികൾ ഇല്ലാതെ രാജാവകാശം അന്യം നിന്നു പോകുന്ന സന്ദർഭങ്ങളിൽ ഇളമുറ തമ്പുരാക്കന്മാരിൽ നിന്നും അനുയോജ്യനായ ഒരാളെ കിരീടാവകാശി ആയി തിരഞ്ഞടുക്കുകയാണു് പതിവ്.
## അവലംബം

വർഗ്ഗം:രാജവംശങ്ങൾ
ചക്രി രാജവംശം

1782 മുതൽ തായ്‌ലാൻഡ് ഭരിക്കുന്ന രാജവംശം ആണു് **ചക്രി** (**Chakri**).  ബുദ്ധ യൊദ്ഫ ചുലലൊകെ അഥവാ രാമാ ഒന്നാമൻ  (Buddha Yodfa Chulaloke  - Rama I) ((20 മാർച്ച് 1736 – 7 സെപ്തംബർ 1809), ആണ് ഈ രാജവംശത്തിന്റെ സ്ഥാപകൻ. ഈ രാജ കുടുംബത്തിന്റെ തലവൻ ആണ് അതത് കാലങ്ങളിൽ രാജാവ് ആയി രാജ്യം ഭരിക്കുക.

ഈ രാജവംശം തുടങുന്നതിനു മുൻപു ബുദ്ധ യൊദ്ഫ ചുലലൊകെ (Buddha Yodfa Chulaloke)  അയുത്തായയിലെ ഒരു പടനായക പ്രഭു ആയിരുന്നു. രാജാവായി വാഴിക്കപ്പെടുന്നതിനുമുൻപു് അദ്ദെഹം ചാവൊ ഫ്രായ ചക്രി  (Chao Pharaya Chakri) എന്ന  സ്ഥാനപ്പേരിൽ ആണു അറിയപ്പെട്ടിരുന്നത്. സാധാരണ അയുത്തായയിലെ ഏറ്റവും പ്രമുഖൻ ആയ പടനായക പ്രഭുവിനെ ആണു ചാവൊ ഫ്രായ ചക്രി ( Chao Pharaya Chakri) എന്നു് വിളിച്ചിരുന്നത്.  ഈ  രാജവംശം സ്ഥാപിക്കുന്ന നേരത്തു ഇതിന്റെ പേരു തിരഞ്ഞടുത്തതും Rama I തന്നെ ആയിരുന്നു.  ചക്രി എന്ന പേര് ചക്രം, ത്രിശൂലം എന്നീ വാക്കുകളിൽ നിന്നുണ്ടാക്കിയതാണ്. മഹാവിഷ്ണുവിന്റെ  ഭൂമിയിലെ പ്രതിപുരുഷൻ ആയിട്ടാണു് ചക്രി രാജാക്കന്മാരെ സയാം ജനത കരുതുന്നത്. ഈ രാജവംശത്തിലെ രാജാക്കന്മാരെ *രാമാ* (Rama) എന്ന പേരിൽ ആണു അറിയപ്പെടുന്നത്.  ഈ രാജ കുടുംബത്തിലെ ഇപ്പോഴത്തെ തലവൻ ഭൂമിബൊൽ അതുല്യതെജ് (Rama IX) ആണു്.

വർഗ്ഗം:തായ്ലാന്റിലെ രാജവംശങ്ങൾ
യുദ്ധപ്രഭു

ഒരു പ്രദേശത്തു ആൾബലം കൊണ്ടും ആയുധബലം കൊണ്ടും തന്റെ സ്വാധീനം ചെലുത്താൻ കഴിവുള്ള ആളെ **യുദ്ധപ്രഭു**  (ഇംഗ്ലീഷ്: Warlord) എന്ന് വിളിക്കുന്നു. സാധാരണ കേന്ദ്ര അധികാര സ്രോതസ്സുകളെ മറികടന്നു തന്റെ ഇച്ഛക്കനുസരിച്ചു് ആ പ്രദേശത്തു ഭരണം നടത്താൻ കഴിയുന്ന ആളിനെ ആണു് യുദ്ധപ്രഭു എന്ന് പറയുക. രാജാവിനെയൊ, മറ്റു കേന്ദ്ര അധികാരികളെയൊ തന്റെ അധികാരപരിധിയിൽ കൈകടത്തുന്നതിനെ തടയാൻ തക്കവണ്ണമുള്ള ആയുധ ബലമുള്ളവരെയാണ് ഇങ്ങനെ വിശേഷിപ്പിക്കുക. കേരള ചരിത്രത്തിൽ ഇതിന് ഒരു ഉദാഹരണമാണ് എട്ടുവീട്ടിൽ പിള്ളമാർ. 

വർഗ്ഗം:അധികാരപദവികൾ
അയുത്തായ രാജ്യം

AD1351 മുതൽ 1767 വരെ നില നിന്നിരുന്ന പ്രാചീന സയാമിലെ ഒരു രാജ്യം ആയിരുന്നു **അയുത്തായ** (Thai: อาณาจักรอยุธยา). ശ്രീരാമന്റെ തലസ്ഥാന നഗരിയായ അയോദ്ധ്യയുടെ ബഹുമാനാർത്ഥമാണ് അയുത്തായ എന്ന പേര്. പ്രാചീന സയാമിലെ നല്ലൊരു ശതമാനം ജനങ്ങൾ ഹിന്ദു മത വിശ്വാസികളായിരുന്നു. അവരുടെ രാജാക്കന്മാരെ വിഷ്ണു ഭഗവാന്റെ ഭൂമിയിലെ പ്രതിപുരുഷന്മാരായിട്ടാണ് കരുതിയിരുന്നത്. രാജാക്കന്മാർ സ്ഥാനമേറുമ്പോൾ രാമാ ഒന്നാമൻ, രാമാ രണ്ടാമൻ എന്നിങ്ങനെ വരുന്ന പേരുകൾ സ്വീകരിച്ചിരുന്നു. തായ്ലാൻഡിന്റെ ഇപ്പോഴത്ത രാജാവു് ഭൂമിബൊൽ അതുല്യതെജ് വരെ രാമാ IX എന്ന പേരിലാണ് അറിയപ്പെടുന്നത്.  **അയുത്തായ** രാജ്യത്തിന്റെ പ്രതാപത്തിന്റെ മൂർധന്യാവസ്ഥയിൽ ഇതിന്റെ തലസ്ഥാന നഗരിയായ അയുത്തായ നഗരം തെക്കു കിഴക്കൻ ഏഷ്യയിലെ ഏറ്റവും വലിയ നഗരമായിരുന്നു. ചൈന, ഇൻഡ്യ, വിയറ്റ്നാം, ജപ്പാൻ, പേർഷ്യ എന്നീ രാജ്യങ്ങളുമായി വാണിജ്യ ബന്ധങ്ങളുണ്ടായിരുന്നു. പതിനാറാം നൂറ്റാണ്ടിൽ മലയ് പെനിൻസുലയിലെ ചില നാട്ടുരാജ്യങ്ങൾ, സുഖോതായ്, കംബോഡിയ എന്നിവ അയുത്തായയുടെ സാമന്ത രാജ്യങ്ങളായിരുന്നു. 

## അവലംബം

വർഗ്ഗം:തായ്ലാൻഡ്
നമുക്ക് പാർക്കാൻ

അജി ജോൺ സംവിധാനം ചെയ്ത് 2012 ജൂൺ 29-നു് പുറത്തിറങ്ങിയ മലയാളചലച്ചിത്രമാണ് ***നമുക്ക് പാർക്കാൻ***. അനൂപ് മേനോൻ, മേഘന രാജ് എന്നിവരാണ് ഈ ചിത്രത്തിലെ നായികാനായകന്മാർ. ജിതിൻ ആർട്സിന്റെ ബാനറിൽ ജോയ് തോമസ് ശക്തികുളങ്ങരയാണ് ഈ ചിത്രം നിർമ്മിച്ചിരിക്കുന്നത്. ജയൻ, സുനോജ് എന്നിവർ ചേർന്നാണ് ചിത്രത്തിന്റെ തിരക്കഥ രചിച്ചിരിക്കുന്നത്.   
## പ്രമേയം
വെറ്റിനറി ഡോക്ടർ രാജീവിന്റെയും (അനൂപ് മേനോൻ) പ്രൈമറി സ്കൂൾ ടീച്ചറായ ഭാര്യ രേണുകയുടെയും (മേഘന രാജ്) വീടെന്ന സ്വപ്നം സാക്ഷാത്കരിക്കാനുള്ള യാത്രയും ബന്ധപ്പെട്ട സംഭവങ്ങളുമാണ് ഇതിൽ ചിത്രീകരിച്ചിരിക്കുന്നത്. .അടച്ചുറപ്പുള്ള ഒരു വീട് മാതമേ രേണു മോഹിക്കുന്നുള്ളു എങ്കിലും നവീന സൗകര്യങ്ങളുള്ള പുത്തനായ ഒരു വീടാണ് രാജീവന്റെ സ്വപ്നം. പശുവും കൃഷിയും എല്ലാം അയാളൂടെ മോഹങ്ങളാണ്. പഞ്ചായത്ത് പ്രസിഡണ്ടും(മണികണ്ഠൻ പട്ടാമ്പി) കമ്പോണ്ടർ മോഹനനും (കലാഭവൻ ഷാജോൺ) അയാളെ കൈക്കൂലിക്ക് പ്രേരിപ്പിക്കുന്നു. തന്റെ പന്നിഫാമിന്റെ പ്രവർത്തനത്തിനായി ജോസ്(അശോകൻ) ഒരു വലിയ തുക വാഗ്ദാനം ചെയ്യുന്നെങ്കിലും വഴിവിട്ട് ചെയ്യാൻ രാജീവൻ സമ്മതിക്കുന്നില്ല.  അതിനിടയിൽ ചേട്ടന്റെ(ടിനി ടോം) വീട്ടിൽ നിന്നു ഏടത്തിയമ്മയുടെ (ഗീത വിജയൻ) അപമാനം കൂടി ആയതോടെ വീട് വെക്കുക നിർബന്ധം ആയി. അയാൾ പ്രലോഭനങ്ങൾക്ക് അടിപ്പെടുന്നു. തന്റെ കോഴി ബിസിനസ്സിന്റെ ഉറപ്പിലേക്ക് ജോസ് അയാളെ അമരവിള ചെക്ക് പോസ്റ്റിലേക്ക് കൂടി സ്ഥലം മാറ്റം വാങ്ങുന്നു. അവിടെ വിജിലൻസ് റേഡിനു വന്നത്  രാജീവന്റെ സുഹൃത്ത് ആരിഫ് ആയിരുന്നു (ഇർഷാദ്). രാജീവന്റെ വ്യക്തിത്വത്തിൽ വിശ്വസിച്ച അയാൾ പോകുന്നു. അതിനിടയിൽ മുരുകേശൻ (ദിനേശ് പ്രഭാകർ) എന്ന ടൈൽ വിൽപ്പനക്കാരൻ കർണ്ണാടകയിൽ പോയാൽ പകുതി വിലക്ക് കിട്ടുമെന്ന് കേട്ട് അയാൾ പോകുന്നു. അത് ഒരു തട്ടിപ്പായിരുന്നു. വിജനമായ ഒരു സ്ഥലത്ത് അവർ കാശ് ആവശ്യ്പ്പെടുന്നു. അവിടെ നടന്ന അടിപിടിയിൽ മുരുകേശനു അടി വീഴുന്നു. പോലീസ് അയാളെ അറസ്റ്റ് ചെയ്യുന്നു. സർക്കിൾ ഇൻസ്പെക്ടർ(ജയസൂര്യ) കൈവശമുള്ള ആറുലക്ഷം കൈകൂലി വാങ്ങി അയാളെ കൊലക്കേസിൽ നീന്നും ഒഴിവാക്കുന്നു. വണ്ടിക്കൂലിയുമായി പോകുമ്പോൽ സൗകര്യമുള്ള ഒരു ചെറിയ വീട് എന്ന പ്രായോഗിക യാഥാർത്ഥ്യത്തിലേക്ക അയാൾ എത്തുന്നു.   

## താരനിര

## പാട്ടരങ്ങ്
*വരികൾ:അനൂപ് മേനോൻ
*ഈണം:  രതീഷ് വേഗ

## പരാമർശങ്ങൾ

## പുറത്തേക്കുള്ള കണ്ണികൾ
* 
* ''നമുക്ക് പാർക്കാൻ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അനൂപ് മേനോൻ അഭിനയിച്ച ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
വധശിക്ഷ ഓസ്ട്രിയയിൽ

ഓസ്ട്രിയ വധശിക്ഷ നിർത്തലാക്കിയ രാജ്യമാണ്. ജൊഹാൻ ട്രിങ്ക എന്നയാളെയാണ് അവസാനമായി വധിച്ചത്. 1950 മാർച്ച് 24-ന് കൊലക്കുറ്റത്തിനായിരുന്നു ഇയാളെ തൂക്കിക്കൊന്നത്. 1950 ജൂൺ 30-ന് കൊലക്കുറ്റത്തിന് വധശിക്ഷ നിർത്തലാക്കപ്പെട്ടു. 1968-ൽ ഒരു കുറ്റത്തിനും വധശിക്ഷ നൽകരുത് എന്ന ചട്ടം വന്നു. 

## പഴയ ശിക്ഷാരീതികൾ

ഓസ്ട്രിയയെ ജർമനിയുമായി (മൂന്നാം റൈക്ക്) യോജിപ്പിക്കുന്നതിനു മുൻപ് ശിക്ഷാരീതി തൂക്കിക്കൊല്ലലായിരുന്നു. യോജിച്ചിരുന്ന കാലത്ത് (1938-1945) ശിക്ഷാരീതി ഗില്ലറ്റിൻ ഉപയോഗിച്ച് ശിരച്ഛേദം ചെയ്യലായി മാറി. രണ്ടാം ലോക മഹായുദ്ധത്തിനു ശേഷം തൂക്കിക്കൊല്ലൽ ബ്രിട്ടൻ തിരികെക്കൊണ്ടുവന്നു. 

## വധശിക്ഷ നിർത്തലാക്കാനുള്ള അന്താരാഷ്ട്ര ഉടമ്പടികൾ

പൊതുവും രാഷ്ട്രീയവുമായ അവകാശങ്ങളെപ്പറ്റിയുള്ള അന്താരാഷ്ട്ര ധാരണയുടെ (ICCPR) നിർബന്ധമല്ലാത്ത രണ്ടാം പ്രോട്ടോക്കോൾ ഓസ്ട്രിയ 1993-ൽ അംഗീകരിച്ചിരുന്നു. മനുഷ്യാവകാശങ്ങളുടെ യൂറോപ്യൻ ഉടമ്പടിയുടെ (ECHR) ആറാം പ്രോട്ടോക്കോൾ 1984-ൽ അംഗീകരിക്കുകയും പതിമൂന്നാം പ്രോട്ടോക്കോൾ 2004-ൽ അംഗീകരിക്കുകയും ചെയ്തു.

## അവലംബം
* Second Optional Protocol  to ICCPR; Protocol No. 6  and Protocol No. 13  to ECHR - text of the treaties, dates of signature and ratification
* Abolitionist and retentionist countries  - report by Amnesty International

ഓസ്ട്രിയ
ഓസ്ട്രിയ
വധശിക്ഷ ബെൽജിയത്തിൽ

ബെൽജിയത്തിൽ വധശിക്ഷ 1996 ആഗസ്റ്റ് 1 ന് പൂർണമായി (സമാധാനകാലത്തും യുദ്ധകാലത്തും) നിർത്തലാക്കപ്പെട്ടു. 

## ചരിത്രം

സമാധാനകാലത്തു നടന്ന കുറ്റത്തിന് അവസാനമായി വധശിക്ഷ നടപ്പാക്കിയത് 1863 ജൂലൈ മാസത്തിലാണ്. വൈപ്രെസ് എന്ന കൃഷിക്കാരനെ കൊലപാതകക്കുറ്റത്തിന് വധിക്കുകയായിരുന്നു. 

സാധാരണ കുറ്റത്തിന് അവസാനം വധശിക്ഷ നടപ്പാക്കിയത് 1918 മാർച്ച് 26-നായിരുന്നു (ഒന്നാം ലോക മഹായുദ്ധ സമയത്ത്). എമിൽ ഫെർഫൈൽ എന്ന സൈനിക ഓഫീസറെ തന്റെ ഗർഭിണിയായ കൂട്ടുകാരിയെ കൊന്ന കുറ്റത്തിന് ഗില്ലറ്റിൻ ഉപയോഗിച്ച് ശ്കിരച്ഛേദം ചെയ്ത് കൊല്ലുകയായിരുന്നു. 1863-നു ശേഷം നടന്ന ആദ്യ വധശിക്ഷയായിരുന്നു ഇത്.  ഇതിനു വേണ്ടി ഫ്രാൻസിൽ നിന്ന് ഗില്ലറ്റിൻ വരുത്തേണ്ടി വന്നു. 

1944 നവംബറിനും 1950 ആഗസ്റ്റിനുമിടയിൽ 242 ആൾക്കാരെ ഫയറിംഗ് സ്ക്വാഡുപയോഗിച്ച് രണ്ടാം ലോക മഹായുദ്ധ സമയത്തെ കുറ്റങ്ങൾക്ക് ശിക്ഷയായി വധിക്കുകയുണ്ടായി. ഇതിൽ 241 ആൾക്കാർ ജർമനിയുമായി സഹകരിച്ചു എന്ന കുറ്റം ചുമത്തപ്പെട്ടവരായിരുന്നു. 2940 ആൾക്കാർക്ക് വധശിക്ഷ നൽകാൻ വിധി വന്നു വെങ്കിലും 242 എണ്ണമേ നടപ്പാക്കപ്പെട്ടുള്ളൂ. 

ബെൽജിയത്തിൽ അവസാനം വധിക്കപ്പെട്ടയാൾ ജർമൻ യുദ്ധക്കുറ്റവാളിയായിരുന്ന ഫിലിപ്പ് ഷ്മിഡ്റ്റ് ആയിരുന്നു. ഇയാൾ ഫോർട്ട് ബ്രീണ്ടോങ്ക് എന്ന കോൺസൺട്രേഷൻ കാമ്പിന്റെ മേധാവിയായിരുന്നു. ബെൽജിയത്തിലെ പീനൽ കോഡ് പ്രകാരം വധശിക്ഷ ശിരച്ഛേദത്തിലൂടെയാണ് നടപ്പാക്കേണ്ടതെങ്കിലും സൈനികക്കോടതിയിൽ വിചാരണ ചെയ്തതിനാൽ ഇവരെ ഫയറിംഗ് സ്ക്വാഡുപയോഗിച്ച് വധിക്കുകയായിരുന്നു. .

## അന്താരാഷ്ട്ര ഉടമ്പടികൾ
1999 ജനുവരി ഒന്നിന് യൂറോപ്യൻ മനുഷ്യാവകാശ ഉടമ്പടിയുടെ (European Convention of Human Rights) ആറാം ഉടമ്പടി ബെൽജിയത്തിൽ നിലവിൽ വന്നു. ഇത് ഒരു കുറ്റങ്ങൾക്കും വധശിക്ഷ നൽകാൻ പാടില്ല എന്ന് നിഷ്കർഷിക്കുന്നു. പൊതുവും രാഷ്ട്രീയവുമായ അവകാശങ്ങളുടെ അന്താരാഷ്ട്ര ഉടമ്പടിയുടെ നിർബന്ധമല്ലാത്ത രണ്ടാം ഓപ്ഷണൽ പ്രോട്ടോക്കോളിലും ബെൽജിയം അംഗമാണ്. 2005 ഫെബ്രുവരി 2-ന് ബെൽജിയത്തിന്റെ ഭരണഘടനയിൽ വധശിക്ഷാ നിരോധനം ഉൾപ്പെടുത്തപ്പെട്ടു. 

## അവലംബം

ബെൽജിയം
ബെൽജിയം
സർസംഘചാലക്

രാഷ്ട്രീയ സ്വയം സേവക് സംഘത്തിൻറെ ഏറ്റവും ഉയർന്ന ചുമതലയാണ് **സർസംഘചാലക്** . ഇത് വരെ ഏഴു പേർ ആ ചുമതല വഹിച്ചിട്ടുണ്ട്‌ . ആർ.എസ്.എസ് തീരുമാനിക്കുകയും നടപ്പിലാക്കുകയും ചെയ്യുന്ന എല്ലാ പ്രവർത്തനങ്ങളും സർസംഘചാലകിന്റെ മേൽനോട്ടത്തിലാണ് നടത്തപ്പെടുന്നത്. സർസംഘചാലകനെ തിരഞ്ഞെടുക്കുന്ന രീതിയല്ല ആർ.എസ് .എസ്സിൽ ഉള്ളത്. മറിച്ചു തന്റെ പിൻഗാമിയെ ഓരോ സർസംഘചാലകനും നിർദ്ദേശിക്കുകയാണ് പതിവ്. ആർ.എസ്.എസ്സിന്റെ ആദ്യ സർസംഘചാലക്    **[[കെ.ബി. ഹെഡ്ഗേവാർ|ഡോക്ടർ ഹെഡ്ഗേവാർ]]** ആയിരുന്നു. ഇപ്പോഴത്തെ സർസംഘചാലക്  **[[മോഹൻ ഭാഗവത്]]** ആണ്. 

ഡോക്ടർ ഹെഡ്ഗേവാർ രണ്ടു തവണ ഈ സ്ഥാനത്ത് ഇരുന്നിട്ടുണ്ട്. 1925 മുതൽ 1930-ൽ വന സത്യാഗ്രഹത്തിൻ ജയിലിലാകുന്നതു വരെ. ജയിലിൽ കിടന്ന കാലഘട്ടത്തിൽ ഡോ. പരഞ്പേ സർസംഘചാലക് ആയി. ജയിലിൽ നിന്നു തിരിച്ചു വന്നതിനു ശേഷം 1931 മുതൽ 1940 വരെ വീണ്ടും ഡോക്ടർ ഹെഡ്ഗേവാർ സർസംഘചാലക് ആയി.

## സർസംഘചാലകൻമാരുടെ പട്ടിക

## അവലംബം


വർഗ്ഗം:സംഘ പരിവാർ

വർഗ്ഗം:സർസംഘചാലക്
വർഗ്ഗം:ആർ.എസ്.എസ്. പ്രവർത്തകർ
നരസിംഹ്‌പൂർ ജില്ല

മധ്യപ്രദേശിന്റെ മധ്യഭാഗത്ത് സ്ഥിതിചെയ്യുന്ന ജില്ലയാണ് **നരസിംഹ്പൂർ**. വടക്കു നർമദാനദിക്കും തെക്കു സത്പുരാ നിരകൾക്കും മധ്യേയുള്ള ഇടുങ്ങിയ എക്കൽ തടത്തിൽ, സമുദ്രനിരപ്പിൽ നിന്ന് സുമാർ 353 മീറ്റർ ഉയരത്തിൽ സ്ഥിതിചെയ്യുന്ന സരസിംഹ്പൂരിന് 5133 ച.കി.മീ. വിസ്തൃതിയുണ്ട്. നരസിംഹക്ഷേത്രമാണ് ജില്ലാനാമത്തിന് ആധാരം.
* ജനസംഖ്യ: 9,57,399 (2001) 
* ജനസാന്ദ്രത: 187/ച.കി.മീ. (2001) 
* സാക്ഷരതാനിരക്ക് 78.34 (2001) 
* ആസ്ഥാനം: നരസിംഹ്പൂർ 
* അതിർത്തികൾ:- 
:വടക്ക് സാഗർ, ദാമോ ജില്ലകൾ 
:വടക്കുകിഴക്ക് ജബൽപൂർ ജില്ല 
:തെക്കുകിഴക്ക് സിയോനി ജില്ല 
:തെക്ക് ഛിന്ദ്വാര ജില്ല 
:തെക്കുപടിഞ്ഞാറ് ഹോഷന്ദ്ഗാബാദ് ജില്ല 
:വടക്കുപടിഞ്ഞാറ് റെയ്സൻ ജില്ല.

## സമ്പദ്ഘടന

നരസിംഹ്പൂർ ജില്ലയുടെ സമ്പദ്ഘടനയിൽ കാർഷികമേഖലയ്ക്കാണ് പ്രാമുഖ്യം. മുഖ്യവിളകളിൽ ഗോതമ്പ്, ജോവർ, എണ്ണക്കുരുക്കൾ എന്നിവ ഉൾപ്പെടുന്നു. വനവിഭവങ്ങളും കൽക്കരി-മാർബിൾ നിക്ഷേപങ്ങളും ജില്ലയുടെ സമ്പദ് വ്യവസ്ഥയെ നിർണായകമായി സ്വാധീനിക്കുന്നുണ്ട്. ജില്ലാ വിസ്തൃതിയുടെ 24 ശതമാനത്തോളം വ്യാപിച്ചിരിക്കുന്ന വനങ്ങളധികവും ഉഷ്ണമേഖലാ ഇലപൊഴിയും വിഭാഗത്തിൽപ്പെട്ടവയാണ്. നിരവധി തേക്കിൻ കാടുകളും ജില്ലയിലുണ്ട്.

## പ്രധന ജലസ്രോതസ്സുകൾ

നർമദാനദിയും പോഷകനദികളുമാണ് നരസിംഹ്പൂരിലെ പ്രധാന ജലസ്രോതസ്സുകൾ. മഴക്കാലത്ത് കരകവിഞ്ഞൊഴുകുന്ന ഈ നദികളിൽ പ്രധാനനദികൾ ഒഴികെ മിക്കവയും വേനൽക്കാലത്ത് വറ്റിവരണ്ടുപോവുക പതിവാണ്.

## ജനങ്ങളും വിദ്യാഭ്യാസവും

നരസിംഹ്പൂർ ജില്ലയിലെ ജനങ്ങളിൽ ഭൂരിഭാഗവും ഹിന്ദുക്കളാണ്; മുസ്ലിങ്ങൾക്കാണ് രണ്ടാം സ്ഥാനം. ഹിന്ദിയാണ് മുഖ്യവ്യവഹാര ഭാഷ. 
* ഗവൺമെന്റ് കോളജ് 
* ഗവൺമെന്റ് പോസ്റ്റ് ഗ്രാജ്വേറ്റ് കോളജ് 
* ഗവൺമെന്റ് എസ്.എൻ.എം. വിമെൻസ് മഹാവിദ്യാലയ 
* മഹാത്മാഗാന്ധി മഹാവിദ്യാലയ
എന്നിവയാണ് ജില്ലയിലെ പ്രധാന വിദ്യാഭ്യാസ സ്ഥാപനങ്ങൾ.

## അവലംബം

## പുറത്തേക്കുള്ള കണ്ണികൾ
* http://narsinghpur.nic.in/
* http://www.maplandia.com/india/jammu-and-kashmir/bagdam/narsinghpur/

വർഗ്ഗം:മധ്യപ്രദേശിലെ ജില്ലകൾ
സിംഹാസനം (ചലച്ചിത്രം)

ഷാജി കൈലാസ് രചനയും സംവിധാനവും നിർവ്വഹിച്ച് 2012 ആഗസ്റ്റ് 10ന് പുറത്തിറങ്ങിയ മലയാളചലച്ചിത്രമാണ് ***സിംഹാസനം***. പൃഥ്വിരാജ് സുകുമാരൻ, വന്ദന, ഐശ്വര്യ ദേവൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

## അഭിനേതാക്കൾ
* പൃഥ്വിരാജ് - ചന്ദ്രരഗിരി അർജുനൻ
*സായ്കുമാർ - ചന്ദ്രഗിരി മാധവൻ
* വന്ദന
* ഐശ്വര്യ ദേവൻ
* തിലകൻ
* സിദ്ദിഖ്
* മണിയൻപിള്ള രാജു

## ഗാനങ്ങൾ

## അവലംബം

വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
കർദ്ദിനാൾ റിഷലൂ

പതിനേഴാം നൂറ്റാണ്ടിന്റെ ആദ്യപകുതിയിലെ ഫ്രാൻസിൽ, രാജനീതിയുടേയും മതത്തിന്റേയും മേഖലകളിൽ ഗണ്യമായ പങ്കുവഹിച്ച ഒരു പുരോഹിതനും പ്രഭുവും രാഷ്ട്രതന്ത്രജ്ഞനും ആയിരുന്നു **കർദ്ദിനാൾ റിഷലൂ** (9 സെപ്തംബർ 1585 – 4 ഡിസംബർ 1642).  "അർമാൻഡ് ജീൻ ദു പ്ലെസ്സിസ്", "കർദ്ദിനാൾ ദക് ദെ റിഷെലൂ എത് ദെ ഫ്രോൻസാക്" എന്നീ പേരുകളിലും അദ്ദേഹം അറിയപ്പെടുന്നു.  1608-ൽ പുരോഹിതനായി അഭിഷേകം ചെയ്യപ്പെട്ട റിഷലൂ പിന്നീട് രാജനീതിയിൽ പ്രവേശിച്ച് വിദേശസചിവന്റെ പദവിയിലെത്തി.  തുടർന്ന് സഭാധികാരശ്രേണിയിലും രാഷ്ട്രീയാധികാരത്തിലും ഒരുപോലെ ഉയർന്ന അദ്ദേഹം, 1622-ൽ കർദ്ദിനാളും 1624-ൽ ലൂയി 13-ആമൻ രാജാവിന്റെ പ്രധാനമന്ത്രിയും ആയി.  ദുർബ്ബലനും അനാരോഗ്യവാനുമായിരുന്ന ലൂയി പതിമൂന്നാമന്റെ ഭരണത്തിൽ ഏറിയകാലം ഫ്രാൻസിന്റെ നയങ്ങളും നിലപാടുകളും തീരുമാനിച്ചിരുന്നത് റിഷലൂ ആയിരുന്നു. 1642-ൽ മരിക്കുന്നതുവരെ അദ്ദേഹം തന്റെ പദവികളിൽ തുടർന്നു.  റിഷലൂ മരിച്ച് അഞ്ചു മാസത്തിനകം ലൂയി പതിമൂന്നാമനും മരിച്ചു.

പ്രധാനമന്ത്രി എന്ന നിലയിൽ രാജാധികാരം ഉറപ്പിക്കുവാനും ആഭ്യന്തരശിഥിലതകളെ തകർക്കുവാനും അദ്ദേഹം ശ്രമിച്ചു.  റിഷലുവിന്റെ നയങ്ങൾ പ്രഭുവർഗ്ഗത്തിന്റെ അധികാരത്തെ നിയന്ത്രിച്ചു കൊണ്ട് ഫ്രാൻസിനെ ഒരു കേന്ദ്രീകൃതഭരണത്തിലാക്കി. ഓസ്ട്രോ-സ്പാനിഷ് പശ്ചാത്തലമുള്ള ഹാബ്സ്ബർഗ് രാജകുടുംബത്തിന്റെ ശക്തി പരിമിതപ്പെടുത്താനും മുപ്പതുവർഷയുദ്ധത്തിന്റെ പശ്ചാത്തലത്തിൽ യൂറോപ്പിൽ ഫ്രെഞ്ച് ശക്തി ഉറപ്പിക്കാനും അദ്ദേഹം ശ്രമിച്ചു.  കത്തോലിക്കാ പുരോഹിതനും കർദ്ദിനാളും ആയിരുന്നെങ്കിലും തന്റെ രാഷ്ട്രീയലക്ഷ്യങ്ങളുടെ പ്രാപ്തിക്കായി പ്രൊട്ടസ്റ്റന്റ് ഭരണാധികാരികളുമായി സഹകരിക്കാൻ റിഷലൂ മടിച്ചില്ല. ഫ്രാൻസിലെ പ്രൊട്ടസ്റ്റന്റ് തീവ്രധാർമ്മികർ ആയിരുന്ന ഹ്യൂഗനോട്ടുകളുടെ രാഷ്ട്രീയമായ ചെറുത്തുനിൽപ്പിനെ സൈനികനടപടിയിലൂടെ തകർത്ത അദ്ദേഹം, ഒടുവിൽ  അവരോടു സഹിഷ്ണുത കാട്ടുകയും കത്തോലിക്കെർക്കെന്ന പോലെ അവർക്കും ആരാധനാസ്വാതന്ത്ര്യം അനുവദിക്കുകയും അനുവദിക്കുകയും ചെയ്തു.

കലാകാരന്മാരുടെ പ്രോത്സാഹകനായി അറിയപ്പെടുന്ന റിഷലൂ ഫ്രെഞ്ച് അക്കാദമിയുടെ സ്ഥാപകനുമാണ്.  അലക്സാണ്ടർ ഡ്യൂമായുടെ "ത്രീ മസ്കറ്റീയേഴ്സ്" എന്ന ആഖ്യായികയിലും പിൽക്കാലത്തെ അതിന്റെ ചലചിത്രഭാഷ്യങ്ങളിലും ഒരു മുഖ്യകഥാപാത്രവും രാജാവിനേക്കാൾ ശക്തിമാനായ മന്ത്രിയും പ്രതിനായകനും ആയി കർദ്ദിനാൾ റിഷലൂ പ്രത്യക്ഷപ്പെടുന്നുണ്ട്.

## അവലംബം


വർഗ്ഗം:കർദ്ദിനാളന്മാർ
ലക്ഷ്മി കുമാര താതാചാര്യർ

ഹിന്ദുസന്യാസിയും ആദ്ധ്യാത്മികഗുരുവും വൈഷ്ണവ സിദ്ധാന്തത്തിന്റെ വക്താവുമായ **ലക്ഷ്മി കുമാര താതാചാര്യർ**(സംസ്കൃതം: श्री लक्ष्मी कुमार ताता देसिकन, തമിൾ: ஸ்ரீ லக்ஷ்மி குமார தாத தேசிகன்)(1572–1632) തമിഴ്നാട്ടിലെ തഞ്ചാവൂരിനടുത്തു ജനിച്ചു.
അഭാര്യപ്തമൃഥൻ എന്നായിരുന്നു അദ്ദേഹത്തിന്റെ പൂർവനാമം. വിജയനഗര സാമ്രാജ്യത്തിലെ രാജഗുരുവും പ്രധാനമന്ത്രിയും ആയിരുന്നു ലക്ഷ്മി കുമാര താതാചാര്യർ.
ശ്രിരംഗം,തിരുമല,കാഞ്ചിപുരം,ശ്രിവില്ലി,പുത്തൂർ എന്നി ക്ഷേത്രങ്ങളുടെ മേൽനോട്ടം വഹിച്ചിരുന്നത് ഇദ്ദേഹമായിരുന്നു.

## അവലംബം

വർഗ്ഗം:ഹൈന്ദവാചാര്യന്മാർ
കാനേഷ് പൂനൂർ

മലയാളസാഹിത്യകാരനും ചലച്ചിത്ര സീരിയൽ ഗാനരചയിതാവുമാണ് **കാനേഷ് പൂനൂർ**.

## ജീവിതം
എം.കെ. കുഞ്ഞി ഇബ്റാഹീം മൗലവിയുടേയും കുഞ്ഞു പത്തുമ്മയുടേയും മകനായി കോഴിക്കോട് ജില്ലയിലെ പനൂരിൽ ജനിച്ചു.പത്രപ്രവർത്തനം ഐഛിക വിഷയമായി ഇംഗ്ലീഷ് സാഹിത്യത്തിൽ ബിരുദം നേടി. ചന്ദ്രിക ആഴ്ചപ്പതിപ്പ്, വർത്തമാനം ഗൾഫ് പതിപ്പ് എന്നിവയുടെ പത്രാധിപരായി ജോലിനോക്കി. പ്രവാസിയായി സൗദി അറേബ്യയിലെ ആരംകോ കമ്പനിയിലും ജോലിചെയ്തു.
## കലാസാഹിത്യ പ്രവർത്തനം
കേരളവർമ്മ പഴശ്ശിരാജ, മധുചന്ദ്രലേഖ, പതിനാലാം രാവ് മുതലായ മലയാളചലചിത്രങ്ങൾക്ക് മാത്രമല്ലാതെ പല ടി.വി സീരിയലുകൾക്കും ഗാനങ്ങൾ രചിച്ചിട്ടുണ്ട് കാനേഷ് പൂനൂര്. ശിഹാബുദ്ദീൻ പൊയ്ത്തുംകടവ് തിരക്കഥയെഴുതിയ രാഗാർദ്രം (ദൂരദർശൻ,) മമ്മുട്ടി നിർമ്മിച്ച മണവാട്ടി, പി. എ. മുഹമ്മദ്‌കോയയുടെ സുൽത്താൻ വീട് (കൈരളി), നളിനി ബേക്കലിന്റെ അമ്മദൈവങ്ങൾ, എം. എൻ. കാരശ്ശേരിയുടെ മാമുക്കോയയുടെ സൊറ, ശിവജി രാഘവിന്റെ മോഹക്കൊലുസ്സുകൾ ഇവയൊക്കെയാണ് പ്രധാന സീരിയലുകൾ. സ്‌നേഹനിമിഷങ്ങൾ, ഈദുൽ അസ് ഹ, പെരുനാൾ പൂച്ചെണ്ട്, കുഞ്ഞിമൂസയുടെ തിരുവോണം എന്നീ ടെലിഫിലിമുകൾക്കും ഗാനങ്ങൾ രചിച്ചിട്ടുണ്ട്. ഇവയുടെ തിരക്കഥാരചനയും കാനേഷിന്റേതാണ്.
 
യേശുദാസിന്റെ തരംഗിണിയിറക്കിയ സ്വർഗ്ഗപ്പൂവ്, കെ. രാഘവന്റെ വളകിലുക്കിയ സുന്ദരി, കെ. വി. അബൂട്ടിയുടെ പതിറ്റടിപ്പൂക്കൾ, തേജ്, നവരംഗ് ഫാറൂഖ് എന്നിവർ ഇറക്കിയ നിലാവ്, നാസർ കോടൂരിന്റെ മലർക്കിനാവ് എന്നീ ഓഡിയോ ആൽബങ്ങൾക്കും മുജീബ് താമരശ്ശേരിയുടേയും നാസർ കോടൂരിന്റേയും വീഡിയോ ആൽബങ്ങൾക്കും ഗാനരചന നിർവ്വഹിച്ചിട്ടുണ്ട്.

## അവലംബം


വർഗ്ഗം:മലയാളചലച്ചിത്രഗാനരചയിതാക്കൾ
നരവംശ ഭൂമിശാസ്ത്രം

നരവംശ വിതരണത്തെക്കുറിച്ചു പഠിക്കുന്ന വിജ്ഞാനശാഖയാണ് **നരവംശ ഭൂമിശാസ്ത്രം**. ജീവഭൂമിശാസ്ത്രത്തിന്റെ (Biogegraphy) മൂന്ന് ഉപവിഭാഗങ്ങളിലൊന്നാണിത്. സസ്യഭൂമിശാസ്ത്രം (Phytogeography), ജന്തുഭൂമിശാസ്ത്രം (Zoogegraphy) എന്നിവയാണ് മറ്റ് ഉപവിഭാഗങ്ങൾ.

## പ്രധാന പ്രതിപാദ്യവിഷയം

ഭൂമിയിൽ വസിക്കുന്ന മുഖ്യജീവി എന്ന നിലയ്ക്ക് മനുഷ്യനും ഭൂമിയുമായുള്ള ബന്ധമാണ് നരവംശഭൂമിശാസ്ത്രത്തിന്റെ പ്രധാന പ്രതിപാദ്യവിഷയം. ഭൗമ-മാനവ ബന്ധങ്ങളുടെ എല്ലാ തലങ്ങളും ഇതിൽ ഉൾപ്പെടുന്നുണ്ടെങ്കിലും ജനപഥങ്ങളുടെ വിതരണമാണ് ഏറെ പ്രസക്തം. ആകാരസവിശേഷതകൾ, ഭാഷ, പെരുമാറ്റം, ആചാരങ്ങൾ എന്നിവ നരവർഗവിതരണത്തെ നിയന്ത്രിക്കുന്ന അടിസ്ഥാന ഘടകങ്ങളാകുന്നു.

xfi==നരവംശ ഭൂമിശാസ്ത്രവും മാനവ ഭൂമിശാസ്ത്രവും==seo

നരവംശ ഭൂമിശാസ്ത്രത്തിന്റെ ആംഗലേയ രൂപമായ ആന്ത്രപോജിയോഗ്രഫി ഇന്ന് അത്ര പ്രചാരത്തിലില്ല. മാനവ ഭൂമിശാസ്ത്രം അഥവാ ഹ്യൂമൻ ജിയോഗ്രഫി എന്ന ശാസ്ത്രശാഖയുമായി ഇത് അനുരൂപീഭവിക്കുന്നു എന്നും ഇല്ല എന്നുമുള്ള തർക്കമാണ് ഇതിനു കാരണം. ഉദാഹരണത്തിന് ഇറ്റാലിയൻ ഭാഷയിൽ നരവംശ ഭൂമിശാസ്ത്രവും മാനവ ഭൂമിശാസ്ത്രവും വ്യത്യസ്ത ശാസ്ത്രശാഖകളല്ല.

മുമ്പ് മാനവ ഭൂമിശാസ്ത്രപഠനം ഭൌതിക ഭൂമിശാസ്ത്ര ശാഖയോളം പുരോഗമിച്ചിരുന്നില്ല. 19-ആം നൂറ്റാണ്ടിന്റെ അവസാനഘട്ടത്തിൽ ഭൌതിക ഭൂമിശാസ്ത്രജ്ഞനായിരുന്ന ഫെർഡിനന്റ് ഫൊൺ റിഖ്നോഫെനും പ്രകൃതിശാസ്ത്രജ്ഞനായിരുന്ന ക്രീഡ്റിക് റാറ്റ്സേലും മാനവ കുടിയേറ്റത്തെയും വാസകേന്ദ്രങ്ങളെയും മറ്റു ഘടകങ്ങളെയും കുറിച്ചു നടത്തിയ പഠനങ്ങളാണ് ഈ ശാസ്ത്രശാഖയുടെ വികസനത്തിന് അടിത്തറ പാകിയത്.

## അവലംബം

## പുറത്തേക്കുള്ള കണ്ണികൾ
*http://www.thefreedictionary.com/anthropogeography
*http://www.encyclo.co.uk/define/Anthropogeography
*http://www.jstor.org/discover/10.2307/1775359?uid=3738256&uid=2129&uid=2&uid=70&uid=4&sid=47699099778067

വർഗ്ഗം:നരവംശശാസ്ത്രം
ബുദ്ധ യൊദ്ഫ ചുലലൊകെ

ചക്രി രാജവംത്തിന്റെ സ്ഥാപകനും ഈ രാജവംശത്തിലെ തായ്‌ലാന്റീന്റെ ആദ്യത്തെ രാജാവും ആയിരുന്നു **ബുദ്ധ യൊദ്ഫ ചുലലൊകെ ചക്രി** (20 March 1736 – 7 September 1809). ഇദ്ദേഹം ചാഓ ഫ്രായാ ചക്രി (Chao Phraya Chakri) എന്ന പേരിലാണ് പൊതുവെ അറിയപ്പെടുന്നത്. തായ്ലാൻഡിന്റെ തലസ്ഥാനം തോൻബുരിയിൽ നിന്ന് മാറ്റി രത്തനകോസിൻ (ഇപ്പോൾ  ബാങ്കോക്ക് എന്ന് അറിയപ്പെടുന്നു) നഗരത്തിലാക്കിയത് ഇദ്ദേഹമാണ്. 

തോൻബുരി രാജ്യം ഭരിച്ചിരുന്ന തക്സിൻ രാജാവിന്റെ (en: Somdet Phra Chao Taksin Maharat Thai: สมเด็จพระเจ้าตากสินมหาราช ) സേനയിലെ ഒരു സേനാധിപനായിരുന്നു (General) ചാഓ ഫ്രായാ ചക്രി. 1782 ൽ മാനസിക രോഗത്തിന്റെ ലക്ഷണങ്ങൾ പ്രദർശിപ്പിച്ചിരുന്ന തക്സിനെ താഴെയിറക്കാൻ തോൻബുരിയിൽ കലാപം പൊട്ടിപ്പുറപ്പെട്ടു. ചക്രി ആ സമയത്ത് കംബോഡിയയിൽ ചില കലാപങ്ങൾ അടിച്ചമർത്താൻ പോയ തായ് സേനയുടെ കൂടെയായിരുന്നു (അക്കാലത്ത് കംബോഡിയ തായ് അധീനതയിലായിരുന്നു). തോൻബുരിയിലെ കലാപത്തിനെക്കുറിച്ചറിഞ്ഞ ചക്രി ഉടൻ തോൻബുരിയിൽ തിരിച്ചെത്തി കലാപം അമർച്ച ചെയ്തു സമാധാനം സ്ഥാപിച്ചു. എന്നിട്ട്, ചക്രി തക്സിനെ തടവിലാക്കി വധ ശിക്ഷക്കു വിധിച്ചു. 1782 ൽ ചക്രി സ്വയം രാജാവായി പ്രഖ്യാപിച്ചു രാമാ ഒന്നാമൻ എന്ന പേര് സ്വീകരിച്ചു 

## അവലംബം
 

വർഗ്ഗം:തായ്‌ലാന്റിലെ രാജാക്കന്മാർ
വെട്ടൂർ രാമൻ നായർ

മലയാളത്തിലെ ഒരു സാഹിത്യകാരനായിരുന്നു **വെട്ടൂർ രാമൻ നായർ**. പാക്കനാർ വിനോദ മാസികയുടെ സ്ഥാപക പത്രാധിപരായിരുന്നു ഇദ്ദേഹം. പാലാ സഹൃദയ സമിതിയുടെ സ്ഥാപക അദ്ധ്യക്ഷനുമാണ് രാമൻ നായർ. 

## ജീവിതരേഖ
1919 ജൂലൈ 5ന് പാലായ്ക്ക് സമീപം മുത്തോലിയിൽ കാവനാൽ ശങ്കരപിള്ളയുടെയും പര്യാത്ത് നാരായണിയമ്മയുടെയും മകനായായി ജനിച്ചു. പുലിയന്നൂർ, കുരുവിനാൽ, കിടങ്ങൂർ എൻ.എസ്.എസ്. ഹൈസ്കൂൾ എന്നിവിടങ്ങളിൽ വിദ്യാഭ്യാസം നടത്തി. 1938-ൽ സ്റ്റേറ്റ് കോൺഗ്രസ് പ്രഷോഭണത്തിൽ പങ്കാളിത്തം വഹിച്ചു. കേരള ഗ്രന്ഥശാലാ സംഘത്തിന്റെ ആരംഭം മുതൽ 25 വർഷത്തോളം സംഘത്തിൽ പ്രവർത്തിച്ചിരുന്നു. 1956-ൽ സർക്കാർ രൂപീകരിച്ച ലൈബ്രറി അഡ്‌വൈസറി ബോർഡിൽ അംഗമായിരുന്നു. 

1951 മുതൽ 12 വർഷത്തോളം സാഹിത്യപ്രവർത്തക സഹകരണസംഘത്തിന്റെ എക്‌സിക്യൂട്ടീവ് കമ്മറ്റിയിലും പബ്ലിക്കേഷൻ കമ്മറ്റിയിലും പ്രവർത്തിച്ചു. 1962-ൽ ഇന്ത്യാ പ്രസിന്റെ മാനേജരായി സേവനമനുഷ്ഠിച്ചു. തുടർന്ന് പബ്ലിക്കേഷൻ മാനേജർ, ജനറൽ മാനേജർ എന്നീ പദവികളും വഹിച്ചു. ഏതാനും വർഷം ഭാരതചന്ദ്രിക ആഴ്ചപ്പതിപ്പിന്റെ പത്രാധിപരായി സേവനം ചെയ്തു. കേരളസാഹിത്യ അക്കാദമിയുടെ എക്‌സിക്യൂട്ടീവ് കമ്മറ്റിയിൽ 6 വർഷവും ജനറൽ കൗൺസിലിൽ 3 വർഷവും അംഗമായിരുന്നു. 

കേരള സാഹിത്യപരിഷത്തിന്റെ വൈസ് പ്രസിഡന്റായി രാമൻ നായർ പ്രവർത്തിച്ചു. കേരള ഫിലിം ചേംബറിന്റെ എക്‌സിക്യൂട്ടീവ് കമ്മറ്റി അംഗമായി 1979 വർഷത്തിൽ അംഗമായിരുന്നു. 1975 മുതൽ 25 വർഷത്തോളം പാക്കാനാർ മാസികയുടെ പത്രാധിപരായിരുന്നു ഇദ്ദേഹം. ആദ്യത്തെ നോവലായ *ജീവിക്കാൻ മറന്നുപോയ സ്ത്രീ* നിരവധി ഇന്ത്യൻ ഭാഷകളിലേക്കു വിവർത്തനം ചെയ്യപ്പെട്ടു. 1974-ൽ ഇതു കെ.എസ്.സേതുമാധവന്റെ സംവിധാനത്തിൽ ചലച്ചിത്രമായി പുറത്തിറങ്ങി. പാലാ സഹൃദയ സമിതിയുടെ തന്നെ സഹൃദയ ബുക്സിന്റെ എം.ഡി. ആയിരുന്നു. 2003 ഓഗസ്റ്റ് 11-ന് തൽസ്ഥാനത്തിരിക്കെ അന്തരിച്ചു.

## കൃതികൾ
* സായാഹ്നം

### നോവൽ
*ജീവിക്കാൻ മറന്നുപോയ സ്ത്രീ (ഇത് പിന്നീട് സിനിമയായി)
*ഒരു വെറും പ്രേമകഥ

### യാത്രാവിവരണം
*പുരി മുതൽ നാസിക് വരെ

### കഥാസമാഹാരം
*പുഴ

## പുരസ്‌കാരം
*1987 ലെ കേരള സാഹിത്യ അക്കാദമി പുരസ്‌കാരം (പുഴ)
* സാഹിത്യത്തിലെ സമഗ്രസംഭാവനയ്ക്കുള്ള കേരള സാഹിത്യഅക്കാദമി അവാർഡ്

## അന്ത്യം
നെഞ്ചുവേദനയെ തുടർന്ന് 2003 ഓഗസ്റ്റ് 11ന് അന്തരിച്ചു.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജൂലൈ 5-ന് ജനിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പാലായിൽ നിന്നുള്ള വ്യക്തികൾ